title: গৌতমী এক্সপ্রেস

text: গৌতমী সুপার ফাস্ট এক্সপ্রেস দক্ষিণ মধ্য রেল (SCR) এর সবচেয়ে মর্যাদাপূর্ণ ট্রেন যা বন্দরনগরী কাকিনাদার সাথে হায়দ্রাবাদ তেলেঙ্গানা রাজ্যের রাজধানী শহর সংযুক্ত করে । এটিকে ২০০৭ সালের জুলাই মাসে সুপার ফাস্ট বিভাগে উন্নীত করা হয় এবং ট্রেন নম্বর হিসাবে ১২৭৩৭/১২৭৩৮ নম্বরে পরিচালিত হয় এবং উন্নীত করার পূর্বে ৭০৪৮/৭০৪৭ নম্বর হিসেবে ব্যবহৃত হয় । এটা ২৪ টি বগি সংযুক্ত চলমান অন্যতম দীর্ঘতম রেলগাড়ির একটি এবং সারা বছর পূর্ণ ক্ষমতা নিয়ে চালিত হয় । এটিতে ৪ টি এসি, ১৫ টি নিদ্রা, ৩টি দ্বিতীয় শ্রেণীর সাধারণ বগি ও ২ লাগেজ তথা ব্রেক ভ্যান আছে। গৌতমি সুপার ফাস্ট এক্সপ্রেস রাজ্যের রাজধানীর সাথে যোগাযোগ বিনিময়ের সবচেয়ে ভাল উপায় বলে মনে করা হয়, সংযুক্ত অন্ধ্রপ্রদেশে, বর্তমানে অন্ধ্র প্রদেশের ডেল্টা ডিস্ট্রিক্ট থেকে তেলেঙ্গানা হায়দ্রাবাদ রাজধানী পর্যন্ত। এটা ৩/১০/১৯৮৭ তারিখে চালু হয় এবং ট্রেনটিকে গোদাবরী এক্সপ্রেস এর ট্রেন হিসেবে বিবেচনা করা হয়, যা বিশাখাপত্তনম ও হায়দ্রাবাদের মধ্যে চলাচল করে । এক্সপ্রেসটি কোচের সু রক্ষণাবেক্ষণের জন্যও পরিচিত । এক্সপ্রেসটি ১০ ফেব্রুয়ারি থেকে ওয়াপ ৭(WAP7) দ্বারা পরিচালিত হচ্ছে. এবং আবার মে, ২০১০ সাল থেকে অন্ধ্র প্রদেশের রাজধানী থেকে ওয়াপ ৪(WAP4) সঙ্গে ট্রেনটি পরিচালিত হচ্ছে । ট্রেনটি নিয়মিত COA থেকে BZA পর্যন্ত একটি একক ইরোড ভিত্তিক ওয়াপ ৪(WAP4) লোকোমোটিভ দ্বারা চালিত হয় এবং বিজয়ওয়াড়াতে লোকো পরিবর্তন করা হয় । কখনও কখনও, WAP7 এর অপ্রাপ্যতার কারনে, BZA থেকে SC পর্যন্ত এটি লালাগুড়াতে অবস্থিত একটি WAP4 দ্বারা চালিত হয় ।


title: গৌতমী এক্সপ্রেস

text: ২০০৮ সালের জুলাই মাসে, গৌতমি এক্সপ্রেসে মধ্যরাতে শর্ট-সার্কিট এর ফলে আগুন লাগার ঘটনা ঘটে। শব্দ ও গোলযোগে যারা জেগে যান তারা জরুরি চেইন টেনে নেমে যেতে পেরেছিলেন । এই ঘটনায় ৪০ জন যাত্রী তাদের জীবন হারায়। ঘটনাটি রাত ১:০৭ মিনিটে ট্রেনটি যখন অন্ধ্রপ্রদেশের ওয়ারাঙ্গল জেলার কেশমুদরাম স্টেশন পার হচ্ছিল তখন ঘটে।


title: পীরগঞ্জ রেলওয়ে স্টেশন

text: পীরগঞ্জ রেলওয়ে স্টেশন হচ্ছে বাংলাদেশের রংপুর বিভাগের ঠাকুরগাঁও জেলার পীরগঞ্জ উপজেলায় অবস্থিত একটি রেলওয়ে স্টেশন। এটি পীরগঞ্জ পৌরসভায় অবস্থিত একটি স্টেশন।


title: ২০১৬ পাকিস্তান সুপার লীগ

text: ২০১৬ পাকিস্তান সুপার লীগ অথবা এইচবিএল পিএসএল ২০১৬ হচ্ছে পাকিস্তান ক্রিকেট বোর্ড কর্তৃক প্রতিষ্ঠিত পাকিস্তান সুপার লীগের অভিষেক মৌসুম। প্রতিযোগিতাটির ১ম মৌসুম সংযুক্ত আরব আমিরাতের দুবাইয়ে অনুষ্ঠিত হয়েছে এবং ফাইনাল খেলাটি দুবাইয়ে ২০১৬ সালের ২৩ ফেব্রুয়ারি তারিখে দুবাই আন্তর্জাতিক ক্রিকেট স্টেডিয়ামে অনুষ্ঠিত হবে। টুর্নামেন্টের উদ্বোধনী অনুষ্ঠান ২০১৬ সালের ৪ ফেব্রুয়ারীতে দুবাই আন্তর্জাতিক ক্রিকেট স্টেডিয়ামে অনুষ্ঠিত হয়।


title: ২০১৬ পাকিস্তান সুপার লীগ

text: টুর্নামেন্টটির অফিসিয়াল লোগো লাহোরে ২০১৫ সালের ২০ সেপ্টেম্বর তারিখে উন্মোচন করা হয়। এছাড়াও অফিসিয়াল গান "আব খেল কে দিখা" (এখন আপনার খেলা আমাদের দেখান) প্রকাশ করা হয়। জনপ্রিয় অভিনেতা এবং সঙ্গীতশিল্পী আলী জাফর সরাসরি অনুষ্ঠানে গানটি পারফর্ম করেন।


title: ২০১৬ পাকিস্তান সুপার লীগ

text: প্রাথমিকভাবে টুর্নামেন্টের মাঠটি কাতারের দোহায় ১টি স্টেডিয়াম বলে ঘোষণা করা হয়। যাহোক পরবর্তীকালে ২০১৫ সালের সেপ্টেম্বরে পাকিস্তান ক্রিকেট বোর্ড সংযুক্ত আরব আমিরাতের দুবাই এবং শারজায় স্থানান্তর করা হয়েছে বলে ঘোষণা দেয়।সকল সময় পাকিস্তান প্রমাণ সময় অনুযায়ী অনুষ্ঠিত হবে;


title: মঈন-উল-আতিক

text: মঈন-উল-আতিক (; জন্ম: ৫ আগস্ট, ১৯৬৪) সিন্ধু প্রদেশের করাচীতে জন্মগ্রহণকারী সাবেক পাকিস্তানী আন্তর্জাতিক ক্রিকেটার। পাকিস্তান ক্রিকেট দলের পক্ষে ১৯৮৮ থেকে ১৯৮৯ মেয়াদে আন্তর্জাতিক ক্রিকেটে প্রতিনিধিত্ব করেছেন। দলে তিনি মূলতঃ ডানহাতে ব্যাটিং করতেন। পাশাপাশি লেগ ব্রেক বোলিংয়েও পারদর্শিতা দেখিয়েছেন। সমগ্র খেলোয়াড়ী জীবনে পাঁচটি একদিনের আন্তর্জাতিকে অংশ নিয়েছেন।


title: মঈন-উল-আতিক

text: এশিয়া কাপের ইতিহাসে প্রতিযোগিতার প্রথম সেঞ্চুরি করার গৌরব অর্জন করেন তিনি। ১৯৮৮ সালের তৃতীয় আসরে স্বাগতিক বাংলাদেশের বিপক্ষে তিনি ১০৫ রান তুলেছিলেন। ২৯ অক্টোবর, ১৯৮৮ তারিখে চট্টগ্রাম স্টেডিয়ামে অনুষ্ঠিত ঐ খেলায় ১১৭ বল মোকাবেলা করে সেঞ্চুরি হাঁকালেও কোন বাউন্ডারি ছিল না। ঐ খেলায় তাঁর দল জয় পেয়েছিল।


title: মঈন-উল-আতিক

text: পাকিস্তানের প্রথম আন্তর্জাতিক ক্রিকেটার হিসেবে যুক্তরাজ্যের সেন্ট্রাল ল্যাঙ্কাশায়ার বিশ্ববিদ্যালয় থেকে ক্রীড়া ব্যবস্থাপনা বিষয়ে স্নাতক ডিগ্রী লাভ করেন। এছাড়াও, বাজারজাতকরণ বিষয়ে এমবিএ ডিগ্রী অর্জন করেন তিনি। বর্তমানে তিনি ঢা সুফা বিশ্ববিদ্যালয় করাচীতে ক্রীড়া পরিচালকের দায়িত্ব পালন করছেন।


title: রসুলপুর বন্দর

text: রসুলপুর বন্দর হল একটি বেসরকারি সংস্থার প্রস্তাবিত গভীর জলের বন্দর। এই বন্দর তৈরি করবে আন্মা লাইন্স। বন্দরটিতে জলের গভীরতা হবে ১৮ মিটার।বন্দরটি রসুলপুর নদী মহনায় গড়ে উঠবে।এই বন্দরটি তৈরি হলে এটিই হবে পশ্চিমবঙ্গ এর প্রথম বেসরকারি জাহাজ বন্দর। এবং এটিই হবে পশ্চিমবঙ্গের সবচেয়ে বেশি গভীরতা যুক্ত বন্দর।এই বন্দর পশ্চিমবঙ্গের শিল্পক্ষেত্রে গতি আনবে।


title: রসুলপুর বন্দর

text: ২০০৭ সালে রসুলপুর বন্দর তৈরির দায়িত্ব দেওয়া হয় মেকা গোষ্ঠীর শাখা আম্মা লাইন্সকে।বিভিন্ন লাল ফিতার ফাঁসে পরে প্রকল্পটি রুপায়ন সম্ভব হচ্ছিল না। ২০১০ সালে যখন বন্দরটি নির্মাণের প্রক্রিয়া শুরু হয় তখন হলদিয়া শিল্পাঞ্চলে নিষেধগার ফলে নির্মাণ থমকে যায়।২০১৩ সালে নিষেধগা উঠে যাবার পড় আবার নির্মাণের প্রক্রিয়া শুরু হয়। কিন্তু রাজ্য সরকারের সহযোগিতার অভাবে নির্মান সংস্থা বন্দর নির্মান প্রকল্প স্থগিত করে রেখেছে।


title: রসুলপুর বন্দর

text: বন্দরটি নির্মাণের জন্য পরিবেশ ছাড়পত্র ও "কোক্টাল রেগুলুশন জোন ম্যাপ" দরকার।এই দুটিই পাওয়া গেছে বন্দরটি নির্মাণের জন্য।বন্দটি নির্মাণের প্রথম ধাপে উপকূলে মাটি ফেলে জমি তৈরি করা হবে ।বন্দরটি নির্মাণে "আম্মা লাইন্স" মোট ৬,০০০ কোটি টাকা (₹) খরচ করবে।


title: রসুলপুর বন্দর

text:
বন্দর পরিকাঠামো গড়ায় দক্ষ আম্মা লাইন্সের দাবি, "যে প্রযুক্তিতে বন্দরের চ্যানেল তৈরির পরিকল্পনা করা হয়েছে, তার পেটেন্ট রয়েছে তাদের। এর আগে একই ধরনের প্রযুক্তি ব্যবহার করে মহারাষ্ট্রে মুকেশ অম্বানীদের সঙ্গে হাত মিলিয়ে রেওয়াস বন্দর গড়েছে তারা। রেওয়াসে নাব্যতা যেখানে ১৬ মিটার, রসুলপুরে তা দাঁড়াবে ১৮ মিটার।"
বন্দর থেকে দূরে জাতীয় সড়ক ১১৬ বি অবস্থিত। রেলপথও ১০ কিমি দূরে কাঁথিতে অবস্থিত। ফলে বন্দর থেকে পন্য পরিবহনের জন্য সড়ক পথ ও রেলপথ নির্মান করার পরিকল্পনা নেওয়া হয়।
প্রকল্পের জন্য জুনপুট থেকে কাঁথি পর্যন্ত ৯ কিলোমিটার রাস্তার ভূমিকা গুরুত্বপূর্ণ। যাবতীয় পণ্য যাওয়া আসার জন্য এই সংযোগ জরুরি বলে উল্লেখ করে বন্দর নির্মাতা আম্মালাইন্স। কিন্তু জুনপুট-কাঁথি সড়কের উন্নয়ন পরিকল্পনা ভেস্তে যাওয়ায় বিকল্প ব্যবস্থা হিসেবে ঘুরপথে হরিপুর থেকে কাঁথি পর্যন্ত রাস্তা তৈরির পরিকল্পনা করে সংস্থাটি।


title: রসুলপুর বন্দর

text: আপাতত জুনপুট থেকে কাঁথি পর্যন্ত রাস্তা মাত্র দেড় লেন চওড়া। কমপক্ষে তিন লেন না-তৈরি করতে পারলে পণ্য পরিবহণ সম্ভব নয়। তবে রাস্তা চওড়া করার জন্য নতুন করে জমি অধিগ্রহণের প্রয়োজন নেই। জমি বহু আগেই নিয়ে রেখেছিল সরকার। কিন্তু সেই জমি অধিগ্রহণের মানচিত্র না থাকায় সংস্থাটি সড়ক নির্মানে ব্যর্থ হয়।


title: রসুলপুর বন্দর

text: মোট তেরোটি মৌজার জমি এই রাস্তায় রয়েছে। তাই রাস্তা চওড়া করার জন্য এই জমির মানচিত্র ও বিবরণ জরুরি। দক্ষিণ রামপুর, দক্ষিণ গোপীনাথপুর, খাকিনা, বেণীপুর, বিচুনিয়া-সহ তেরোটি মৌজার জমি অধিগ্রহণ করা হয়েছে।


title: রসুলপুর বন্দর

text: আম্মালাইন্স প্রাথমিক সমীক্ষায় পর বিকল্প হরিপুর-কাঁথি পথে ১২ থেকে ১৫ কিলোমিটার রাস্তা তৈরি পরিকল্পনা করে। তার জন্য জমির মালিকদের থেকে জমি কিনবে সংস্থা। জমি কেনার বিষয়ে প্রাথমিক আলোচনা ইতিমধ্যেই শুরু হয়েছে বলে দাবি সংস্থা কর্তৃপক্ষের।


title: দ্য ড্রিম (ভাস্কর্য)

text: দ্য ড্রিম (ড. মার্টিন লুথার কিং, জুনিয়র স্মারক ভাস্কর্য), হল পোর্টল্যান্ড, অরেগনের "অরেগন কনভেনশন সেন্টারের" বাইরে মাইকেল ফ্লোরিন ডেন্ট দ্বারা নির্মিত মার্টিন লুথার কিং, জুনিয়র-এর একটি ব্রোঞ্জ ভাস্কর্য।


title: দ্য ড্রিম (ভাস্কর্য)

text: হস্টন ও পোর্টল্যান্ডের মেয়র, যথাক্রমে লী. পি. ব্রাউন ও ভেরা কাটজ এই উৎসর্গ অনুষ্ঠানে উপস্থিত ছিলেন। এই স্মারকটিকে বিভিন্ন সমাবেশের রেফারেন্স চিহ্ন হিসাবে ব্যবহার করা হয়ে থাকে। এর নাম পাবলিক আর্ট গাইডে এবং পদব্রজে ভ্রমণের সময়ও উল্লিখিত হয়। এই সৃষ্টিকর্মের পঁচাত্তরটি প্রতিকৃতি আছে। ডেন্ট পরিকল্পনা করেছিলেন, সবগুলি বিক্রি হয়ে গেলে প্রত্যেক প্রতিকৃতির মালিককে আসল ছাঁচের অংশগুলি পাঠাবেন।


title: দ্য ড্রিম (ভাস্কর্য)

text:
'দ্য ড্রিম' মার্টিন লুথার কিং, জুনিয়র-এর একটি ব্রোঞ্জ মূর্তি, এটি লম্বা। মূর্তিটি পোর্টল্যান্ডের লয়ড রোজ্ কোয়ার্টারের ভিতরে অরেগন কনভেনশন সেন্টারের উত্তরকোণের বাইরে "নর্দেস্ট হলাডে স্ট্রীট" ও "মার্টিন লুথার কিং,জুনিয়র বোলেভার্ড" যেখানে পরস্পরকে ছেদ করেছে, সেখানে অবস্থিত। রাজাকে দেখানো হয়েছে, "দৃঢ়প্রত্যয় সহযোগে তাঁর বলিষ্ঠ বার্তা প্রদানের পদক্ষেপে।"
তিনটি প্রতীকী চরিত্র তাঁকে ঘিরে রয়েছে: পিছনে ও রাজার ডানদিকে জামার হাতা গোটানো একটি সাদা চামড়ার যুবক যে আমেরিকান শ্রমিকদের প্রতিনিধি;
রাজার সরাসরি পিছনে এক মহিলা উপকূল অতিক্রম করছেন যিনি দেশের অভিবাসন ইতিহাসের প্রতিনিধি; এবং পিছনে ও রাজার বাঁদিকে একটি মেয়ে রাজার কোটটেল খুলে দিচ্ছে, যা "আন্তঃপ্রজন্ম শ্রদ্ধা"কে দর্শাচ্ছে।


title: দ্য ড্রিম (ভাস্কর্য)

text: ডেন্টের বক্তব্য অনুযায়ী, শ্রমজীবী মানুষটি সাম্য, স্বাধীনতা ও সুবিচারের সার্বজনীন বার্তাটি উপলব্ধি করেছে এবং একে বহন করার ঘোষণার পথে পা বাড়াতে সিদ্ধান্ত নিয়েছে। মেয়েটির রাজার কোটটেল খোলা সম্বন্ধে ডেন্ট ব্যাখ্যা করেছেন, এটি একটি লেটিং গো প্রক্রিয়া; যখন পরিবারের এক বা একাধিক সদস্যকে জগতের সমস্ত মানুষের ভালোর জন্য সংগ্রামে বা মতাদর্শে নিজেদের সময় ও শক্তি বিসর্জন করতে হয়।


title: দ্য ড্রিম (ভাস্কর্য)

text:
শিল্পী এই স্মারকটি উৎসর্গ করেন রাজার আত্মত্যাগের প্রতি, যাঁরা রাজার বার্তার উপর বিশ্বাস রাখেন তাঁদের প্রতি, এবং যাঁরা "সত্য ও সুবিচারের প্রতি পদক্ষেপ নিয়েছেন" তাঁদের প্রতি।
যেসব বাণিজ্য ও সংস্থা দশ হাজার ডলার বা তার বেশি এই প্রোজেক্টে সাহায্য করেছেন, তাঁরা মূর্তির কাছে থাকার স্বীকৃতি পেয়েছেন। অর্থ-তহবিল দাতারা হলেন এআরসিও, চেভরন কর্পোরেশন, ফ্রেড মেইয়ের, গ্রীনবিয়ার কোম্পানিজ/গান্ডারশন, ইনকর্পোরেটেড, ইন্টারন্যাশনাল আর্ট গ্রুপ, কাইজার পার্মানেন্ট, লেগাসি ইমানুয়েল মেডিকেল সেন্টার, মেইয়ের অ্যান্ড ফ্রাঙ্ক, অরেগন হেল্থ অ্যান্ড সায়েন্স ইউনিভার্সিটি, অরেগন লেবার ইউনিয়ন এএফএল-সিআইও, অরেগন লটারি, পোর্টল্যান্ড ডেভেলপমেন্ট কমিশন, পোর্টল্যান্ড ট্রেল ব্লেজারস্, আরএইচ পার্কার/ইউনাইটেড ফাউন্ডেশন ইউএস ওয়েস্ট এবং অরেগন কমিউনিটি ফাউন্ডেশনের উইলিয়াম জি. গিলমোর ফান্ড। ভাস্কর্যটি "রিজিয়নাল আর্টস ও কালচারাল কাউন্সিল"-এর সৌজন্যে "সিটি অব পোর্টল্যান্ড" এবং "মাল্টনোমা কান্ট্রি পাবলিক আর্ট কালেকশন"-এর একটি অংশ।
এই সৃষ্টিকর্মের পঁচাত্তরটি প্রতিকৃতি আছে। ডেন্ট পরিকল্পনা করেছিলেন, সবগুলি বিক্রি হয়ে গেলে প্রত্যেক প্রতিকৃতির মালিককে আসল ছাঁচের অংশগুলি পাঠাবেন।


title: দ্য ড্রিম (ভাস্কর্য)

text:
পল নোলস্ (একজন স্থানীয় বাসিন্দা ও নিয়োগকর্তা) যাকে নর্দেস্ট পোর্টল্যান্ডের "আনঅফিসিয়াল মেয়র" হিসাবে বোঝানো হয়, তিনি এই মূর্তি নক্সার তহবিলের টাকা তোলার কার্যকরী কর্তা ছিলেন। চেরিল পেরিন ও বেটসি ব্রুম চার্লস্ লুইসের সহায়তায় অর্থ তহবিলের সমন্বয়-সাধনের কাজ করেছিলেন। মার্কিন যুক্তরাষ্ট্রের সেনেটর মার্কস হ্যাটফিল্ডকে লুইস আমন্ত্রণ জানানোর আগে (যার জন্য তিনি ইন্টার্ন হিসাবে কাজ করেছিলেন, আট বছর ধরে অর্থ তহবিল যোগাড়ের প্রচেষ্টা করেছিলেন), অরেগনের সমাবেশীয় প্রতিনিধিবর্গ বড় কোম্পানিদের কাছে সহায়তা চেয়ে আবেদন করেছিলেন। প্রচারাভিযান পুনরায় চালু হবার ছ'মাসের মধ্যে, তিন লক্ষ ডলার উঠেছিল; যা মূর্তি নির্মাণে যথেষ্ট ছিল। "দ্য ড্রিম" ২৮/৮/১৯৯৮ এ, কিং-এর "আই হ্যাভ আ ড্রিম" উক্তির পঁয়ত্রিশতম বার্ষিকীতে উৎসর্গ করা হয়। এটি হ্যারি বেলাফন্টে এবং সমাবেশীয় প্রতিনিধিবর্গের অনেকের দ্বারা উৎসর্গীত হয়েছিল। ফাউন্ডেশনটির চেয়ারম্যান জন জেনকিন্স এক বিবৃতিতে মূর্তি এবং এর উৎসর্গের কথা ঘোষণা করে বলেন,
"প্রায় দশ বছর আগে মার্টিন লুথার কিং, জুনিয়র, বুনিয়াদি বিদ্যালয়ের ছাত্রছাত্রীদের হৃদয়ে আমাদের ড্রিম শুরু হয়েছিল। "দ্য ড্রিম স্বর্গীয় রাজ্য ব্যবস্থাপক সভা"র সদস্য বিল ম্যাককয় এবং অরেগনীয় ও অন্যান্য রাজ্যের সম্মানীয় বাণিজ্যের দানের মাধ্যমে পরিপুষ্ট হয়; আমেরিকার মহান নেতাদের একজনের স্মৃতি ও আদর্শের প্রতি সম্মান জানিয়ে আর্টের একটি আসল কাজ আমরা করেছি।"


title: দ্য ড্রিম (ভাস্কর্য)

text: অরেগন কনভেনশন সেন্টারের জেনারেল ম্যানেজার জেফ ব্লসার বলেন, "এটা অরেগন কনভেনশন সেন্টার তথা আমাদের শহরের কাছে একটা সম্মানের বিষয় যে এই তাৎপর্যপূর্ণ মূর্তিটি এখানে স্থান পেয়েছে। অরেগনীয় তথা আমাদের রাজ্যে প্রতি বছর আসা হাজারো দর্শনার্থীদের কাছে এটা খুবই দর্শনীয় প্রতীক হয়ে থাকবে।"


title: এশিয়া কাপের পাঁচ-উইকেট প্রাপ্তির তালিকা

text: পাঁচ-উইকেট প্রাপ্তি ক্রিকেট খেলার একটি ইনিংসে একজন বোলারের পাঁচ বা ততোধিক উইকেট দখল করাকে বুঝানো হয়ে থাকে। এটি ফাইভ-ফর বা ফিফার নামেও পরিচিত। ক্রীড়া লেখক এম.এ. পারভেজ পাঁচ-উইকেট প্রাপ্তিকে একজন বোলারের উল্লেখযোগ্য অর্জন হিসেবে উল্লেখ করেছেন। এশিয়া কাপ প্রতিযোগিতায় জানুয়ারি, ২০১৬ সাল পর্যন্ত মাত্র ১১জন বোলার পাঁচ-উইকেট লাভ করার সক্ষমতা দেখিয়েছেন। আন্তর্জাতিক ক্রিকেট কাউন্সিলের নিয়ন্ত্রণাধীন এশিয়ান ক্রিকেট কাউন্সিল কর্তৃক পরিচালিত একদিনের আন্তর্জাতিক প্রতিযোগিতা হিসেবে এশিয়া কাপের প্রবর্তন ঘটে। মূলতঃ ১৯৮৪ সালে দ্বি-বার্ষিক আকারে শুরু হওয়া প্রতিযোগিতাটি এ পর্যন্ত ১২বার অনুষ্ঠিত হয়েছে। তন্মধ্যে, ১৯৯৩ সালে পাকিস্তান ও ২০০৬ সালে ভারতে পূর্ব-ঘোষিত প্রতিযোগিতাটি বাতিল করা হয়। সর্বশেষ প্রতিযোগিতাটি ২০১৪ সালে অনুষ্ঠিত হয়।


text: প্রতিযোগিতার ইতিহাসে প্রথম পাঁচ-উইকেট লাভ করার কৃতিত্ব অর্জন করেন ভারতের আরশাদ আইয়ুব। ১৯৮৮ সালে পাকিস্তানের বিপক্ষে তিনি ৫/২১ লাভ করেছিলন।


title: জেড৫০০৪ (বাংলাদেশ)

text: জেড৫০০৪ বা রানীশংকাইল-হরিপুর সড়ক হচ্ছে বাংলাদেশের একটি আঞ্চলিক জেলা সড়ক। এই সড়কটি জেড৫০০২ বা ঠাকুরগাঁও-নেকমরদ-পীরগঞ্জ-বীরগঞ্জ-এর শিবদীঘি থেকে শুরু হয়েছে এবং হরিপুর উপজেলার থানা মোড়ে গিয়ে শেষ হয়েছে। অর্থাৎ এই সড়কটিটি হরিপুর উপজেলাকে রানীশংকাইল উপজেলার সাথে যুক্ত করেছে।


title: জেড৫০০৪ (বাংলাদেশ)

text: জেড৫০০৪-এর ১৮ কিলোমিটার বা ১১ মাইল।


title: কেপ কোবরাস

text:
কেপ কোবরাস () দক্ষিণ আফ্রিকার ঘরোয়া ক্রিকেটে ওয়েস্টার্ন প্রভিন্স ও বোল্যান্ড এলাকার প্রতিনিধিত্বকারী বিশেষ অধিকারপ্রাপ্ত ক্রিকেট দল। কেপ টাউনের পিপিসি নিউল্যান্ডস ও পার্লের বোল্যান্ড পার্কে যৌথভাবে নিজেদের অনুশীলনী খেলা পরিচালনা করে।
সানফয়েল কাপ, মোমেন্টাম ওয়ান ডে কাপ ও রাম স্লাম টি২০ চ্যালেঞ্জ প্রতিযোগিতায় কোবরাস দল খেলে থাকে। আধুনিক যুগে দলটি অন্যতম সফলতম ঘরোয়া দলের মর্যাদা পাচ্ছে।


title: কেপ কোবরাস

text: ২০০৫-০৬ মৌসুম থেকে ওয়েস্টার্ন প্রভিন্স ও বোল্যান্ডের সম্মিলিত প্রথম-শ্রেণীর দলটি নশুয়া মোবাইল কেপ কোবরাস নামে পরিচিত ছিল। ওয়েস্টার্ন প্রভিন্স ও বোল্যান্ড দল ২০০৪-০৫ মৌসুমে যৌথভাবে ওয়েস্টার্ন প্রভিন্স নামে পরিচিত ছিল। ২০০৫ সালে বোল্যান্ড ক্রিকেট ও ওয়েস্টার্ন প্রভিন্স একিভূত হবার পর কোবরাসকে ওয়েস্টার্ন প্রভিন্স নামে ডাকা হতো।


title: কেপ কোবরাস

text: মোমেন্টাম ওয়ান ডে কাপ ও রাম স্লাম টি২০ চ্যালেঞ্জ প্রতিযোগিতায় কোবরাস দল নীল শার্ট ও ট্রাউজারের সাথে হালকা হলুদের আবরণ রাখে। দলটি বর্তমান পোশাক সরবরাহকারী হিসেবে রয়েছে বিএএস। এ মৌসুমে ব্যবসায়িক সম্প্রচার সংস্থা না থাকায় দলটি তাদের পোশাকে নেলসন মান্ডেলা ফাউন্ডেশন লোগো ব্যবহার করছে। দলটির সহযোগী ব্যবসায়িক অংশীদার কেএফএম।আন্তর্জাতিক খেলায় ক্যাপ পরিধানকারী খেলোয়াড়দেরকে গাঢ়ভাবে দেখানো হয়েছে।


title: কেপ কোবরাস

text: ২০১৫-এ ক্রিকইনফো অনুযায়ী দলীয় সদস্যসহ (২০১৪/১৫ ও ২০১৫/১৬ মৌসুমের শৌখিন খেলোয়াড়)


title: টেলিপোর্টেশন

text: টেলিপোর্টেশন বা টেলিট্রান্সপোর্টেশন হল পদার্থ বা শক্তিকে এক বিন্দু থেকে অন্য বিন্দুতে তত্ত্বীয় স্থানান্তরের প্রক্রিয়াকে বুঝায়। এই নতুন শব্দটি হল একটি পিন্ডারিশব্দ যা গ্রিক "Τηλε-" ("দূরে") থেকে উদ্ভূত। এটি বিজ্ঞান কল্পকাহিনী সাহিত্য, চলচ্চিত্র, এবং টেলিভিশনের একটি সাধারণ বিষয়।


title: টেলিপোর্টেশন

text: পদার্থ বস্তুর এক স্থান থেকে অন্য স্থানে শারীরিকভাবে তাদের মধ্যে দূরত্ব অতিক্রম ছাড়া প্রকল্পিত গতিবিধি বর্ণনা করতে টেলিপোর্ট শব্দটি ব্যবহার করা হয় এবং একে ১৮৭৮ সালের প্রারম্ভিক দিকে নথিভুক্ত করা হয়েছে।


title: খমক (বাদ্যযন্ত্র)

text: খমক "একতারার" মতো প্রায় কাছাকাছি একতার বিশিষ্ট একটি বাদ্যযন্ত্র, যা মূলত ভারত এবং বাংলাদেশে অধিক জনপ্রিয়। যা ভারতের বঙ্গ, ওড়িশা, উত্তর-পূর্ব ভারত এবং বাংলাদেশে লোকসংগীতে ব্যাপক প্রচলিত, বিশেষ করে বাউল গানে। এটা একটি তারের একমাথা বিশিষ্ট একটি বাদ্যযন্ত্র যা বাজানোর সময় নাড়াতে হয়। এটা থেকে একতারার পার্থক্য এটাই যে এটার মাথার দিকে একতারার মতো বাঁশের ব্যবহার নেই। এই বাঁশের সাথে একতারার তার বাঁধা থাকে কিন্তু খমকে এটাই অনুপস্থিত। এটাতে তার অন্য হাতে ধরা থাকে এবং বিপরীত হাতে বাদক বাজাতে থাকে।


title: খমক (বাদ্যযন্ত্র)

text: খমক প্রধানত মূল তিন অংশে বিভক্ত। এটির বাটি বা গোল অংশ যা প্রায়ই কাঠ দিয়ে তৈরি করা হয় এবং অন্য প্রান্তের তার দ্বারা সংযুক্ত করা হয়, ছোট টুকরাটিও সাধারনত। কাঠ দিয়ে তৈরি হয়। গোল অংশটি হাতের পিছনে কুনইয়ের নিচে চেপে রাখতে হয় এবং অন্য অপর প্রান্তের ছোট টুকরাটি ঐ একই হাত দিয়ে টেনে রাখতে হয়। অতঃপর, সঠিক সুর তোলার জন্য অন্য হাতে তারটি প্রয়োজনীয় টান বজায় রেখে নাড়াতে হয়। এটা মূলত প্রধানত বাউল গান (ফোক) এ ব্যবহৃত হয়। এটা বাংলাদেশ ও পূর্ব ভারতের সবচেয়ে প্রাচীন তারের যন্ত্রগুলোর মধ্য অন্যতম।


title: ডুগি (ড্রাম)

text: ডুগি এক ধরনের ভারতীয় বাদ্যযন্ত্র যা, কেটলির আকৃতির মতো। এটি আঙ্গুল ও হাতের তালু দিয়ে বাজাতে হয়। এটি বাংলাদেশি বাউল সম্প্রদায়রা তাদের বাউল গানে ব্যবহার করে। এটি ভারতের বাউলরা যেমন উত্তর প্রদেশে ডুগি আবার পাঞ্জাবে ডুক্কার বলে পরিচিত যা ফোক গানের মূল বাদ্যযন্ত্রের একটি।


title: ডুগি (ড্রাম)

text: সানাইয়ের বাদ্যযন্ত্রের মধ্য, একজন ডুগি বাদক মূল তাল ঠিক করে , কিন্তু বর্তমান সময়ে, একজন তবলা বাদক এই কাজটি করে থাকে। ডুগি অনেকটা তবলার মতোই, কিন্তু আকৃতিতে ছোট।


title: পবন নেগি

text: পবন নেগি (; জন্ম: ৬ জানুয়ারি, ১৯৯৩) দিল্লিতে জন্মগ্রহণকারী ভারতের উদীয়মান ক্রিকেটার। ভারত ক্রিকেট দলের অন্যতম সদস্য তিনি। দলে তিনি মূলতঃ স্লো লেফট-আর্ম অর্থোডক্স বোলার।


title: পবন নেগি

text: প্রথম-শ্রেণীর রঞ্জি ট্রফি প্রতিযোগিতাসহ লিস্ট এ ও টুয়েন্টি২০ খেলায় দিল্লির পক্ষে খেলছেন। ইন্ডিয়ান প্রিমিয়ার লীগের ২০১২ ও ২০১৩ আসরে দিল্লি ডেয়ারডেভিলস এবং ২০১৪ ও ২০১৫ আসরে চেন্নাই সুপার কিংসের পক্ষে খেলেন।


title: পবন নেগি

text: ২০১৬ সালের আইপিএল নিলামে দিল্লি ডেয়ারডেভিলস তার বিনিময় মূল্য ৮.৫০ কোটি রূপি ধার্য্য করে যা যুবরাজ সিংয়ের চেয়েও বেশী। এরফলে তাকে নিলামের সবচেয়ে দামী বিক্রিত তারকায় পরিণত করে।


title: পবন নেগি

text: উত্তরাখণ্ডের আলমোরা এলাকায় তার জন্ম। বর্তমানে তার পরিবার নয়াদিল্লীর সাদিকনগরে বসবাস করছে। দিল্লি পাবলিক স্কুলে পড়াশোনা করেছেন তিনি।


title: অ্যাটর্নি জেনারেল

text: অ্যাটর্নি জেনারেল হলো একটি সাংবিধানিক পদ। অ্যাটর্নি জেনারেল সরকারকে সংবিধান, সাধারণ আইন, আন্তর্জাতিক চুক্তি এবং অন্যান্য গুরুত্বপূর্ণ বিষয়ে আইনগত পরামর্শ দেন। সরকারের পক্ষে আদালতে উপস্থিত থাকেন।বলা যায় অ্যাটর্নি জেনারেল হলো সরকারের আইনগত পরামর্শক।


title: সামরিক আদালত

text:
সামরিক আদালত হল সেনাবাহিনীতে সৈনিকদের চাকরির শৃংখলাভঙ্গজনিত অপরাধের বিচার করার জন্য সেনা কর্মকর্তাদের নিয়ে গঠিত একটি আদালত।
এই আদালত কয়েকজন সেনা কর্মকর্তাকে নিয়ে গঠিত হয়।
সামরিক আদালত জজ অ্যাডভোকেট নামক আইনি যোগ্যতাসম্পন্ন একজন কর্মকর্তার দেওয়া পরামর্শ অনুযায়ী বিচারকার্য পরিচালনা করেন।


title: স্বাধীনতা স্তম্ভ

text: স্বাধীনতা স্তম্ভ বাংলাদেশের মুক্তিযুদ্ধের স্মারক হিসেবে নির্মিত একটি স্মৃতিস্তম্ভ। এটি ঢাকা শহরের কেন্দ্রস্থলে অবস্থিত সোহরাওয়ার্দী উদ্যানের অভ্যন্তরভাগে নির্মাণ করা হয়েছে। সোহরাওয়ার্দী উদ্যানের উত্তর পাশে স্থাপিত শিখা চিরন্তন-এর বরাবর দক্ষিণ দিকে এটির অবস্থান। ভূমি থেকে কিছুটা ওপরভাগে নির্মিত একটি প্রশস্ত চৌকো কংক্রিটের চাতালের দক্ষিণ পাশে এটির অবস্থান। এই চাতালের পশ্চিম পাশে রয়েছে একটি কৃত্রিম জলাধার এবং পূর্ব পাশে রয়েছে টেরাকোটায় আচ্ছাদিত একটি অনতিউচ্চ দেয়াল যার পেছনেই ভূগর্ভস্ত স্বাধীনতা জাদুঘর-এ যাওয়ার সিঁড়ি। সন্ধ্যা বেলায় কাঁচ নির্মিত স্তম্ভটি একটি আলোকস্তম্ভে পরিণত হয়। এ থেকে বিচ্ছুরিত শক্তিশালী বৈদ্যুতিক আলোক রশ্মি চারপাশের আকাশকে আলোময় করে তোলে।


title: স্বাধীনতা স্তম্ভ

text: স্বাধীনতা স্তম্ভের নকশা করেছেন আরবানা নামীয় স্থাপত্য সংস্থার দুই স্থপতি কাশেফ মাহবুব চৌধুরী ও মেরিনা তাবাসসুম।


title: স্বাধীনতা স্তম্ভ

text: বাংলাদেশ সরকারের মুক্তিযুদ্ধ মন্ত্রণালয়ের অধীন একটি উন্নয়ন প্রকল্পের আওতায় এই স্বাধীনতা স্তম্ভের নির্মাণকাজ শুরু হয় ১৯৯৮ খ্রিস্টাব্দে এবং ২০১৩ খ্রিস্টাব্দে এটি সম্পূর্ণ হয়। গণপূর্ত বিভাগের তত্ত্বাবধানে এটি নির্মিত হয়।


title: স্বাধীনতা স্তম্ভ

text: এটি মূলত একটি গ্লাস টাওয়ার। টাওয়ারটির কাঠামো ইস্পাত দিয়ে তৈরি। এর উপরিভাগে রয়েছে স্বচ্ছ কাচ। এতে সূর্যের আলোর প্রতিসরণ ও প্রতিফলন হয়। রাতে বৈদ্যুতিক আলোর মাধ্যমে স্তম্ভটি আলোকিত করা হয়। টাওয়ারটি উচ্চতায় ১৫০ ফুট ও প্রস্থ ১৬ ফুট।


title: স্বাধীনতা স্তম্ভ

text: ১৯৭১ খিস্টাব্দে পৃথিবীর মানচিত্রে স্বাধীন সার্বভৌম রাষ্ট্র হিসেবে বাংলাদেশের অভ্যূদয় ঘটে। বাংলাদেশের অভ্যূদয়ের ইতিহাসের সঙ্গে ঢাকা শহরের কেন্দ্রস্থলে অবস্থিত সোহরাওয়ার্দী উদ্যানের যোগসূত্রিতা ধারাবাহিক। ১৯৭১-এর ৭ মার্চ বাঙ্গালী জাতির নেতা শেখ মুজিবুর রহমান এখানে প্রদত্ত ভাষণে বলেছিলেন, ’এবারের সংগ্রাম আমাদের মুক্তির সংগ্রাম, এবারের সংগ্রাম স্বাধীনতার সংগ্রাম।’ ২৬ শে মার্চ যে রক্তক্ষয়ী মুক্তিযুদ্ধের সূত্রপাত হয়েছিল, ১৬ ডিসেম্বর ১৯৭১ এই সোহরাওয়ার্দী উদ্যানেই যৌথবাহিনীর নিকট পাকিস্তানী সেনাবাহিনীর আত্মসমর্পনের মধ্য দিয়ে তার সফল যবনিকাপাত হয়। পাকিস্তানের কারাগার থেকে মুক্তি পেয়ে ১৯৭২-এর ১০ জানুয়ারী বঙ্গবন্ধু শেখ মুজিবুর রহমান এখানেই সদ্য স্বাধীন বাংলাদেশে তাঁর প্রথম ভাষণ দিয়েছিলেন। এখানেই ১৯৭২ খ্রিস্টাব্দে ভারতের প্রধান মন্ত্রী ইন্দিরা গান্ধী বক্তৃতা করেছিলেন। এসব নানা ঐতিহাসিক ঘটনাকে স্মরণীয় করে রাখার উদ্দেশ্যেই সরকার সোহরাওয়ার্দী উদ্যানে স্বাধীনতা সংশ্রয় নির্মাণের পরিকল্পনা করে। স্বাধীনতা স্তম্ভ এই সংশ্রয়েরই অন্যতম আঙ্গিক।


title: চিত্রা সিনহা

text: চিত্রা সিনহা একজন বাংলাদেশী চলচ্চিত্র অভিনেত্রী, নৃত্যশিল্পী প্রযোজক। তার অভিনয় জীবনের অভিষেক হয় কলকাতায় চলচ্চিত্র নির্মাতা রাজেন তরফদার এর হাত ধরে। ১৯৬০ সালে এহতেশাম পরিচালিত "রাজধানীর বুকে" চলচ্চিত্রে অভিনয়ের মাধ্যমে ঢাকাই চলচ্চিত্রে পদার্পন করেন। এই ছবিতে রহমানের সাথে জুটি বদ্ধ হয়ে অভিনয় করে ব্যাপক জনপ্রিয়তা অর্জন করেন। স্বল্প অভিনয় জীবনে তিনি মাত্র নয়টি চলচ্চিত্রে অভিনয় করেন। চিত্র পরিচালক কাজী জহির এর সাথে বিবাহ বন্ধনে আবদ্ধ হওয়ার পরে তিনি চিত্রা জহির নাম ধারণ করেন ও এ নামেই পরিচিতি লাভ করেন। তিনি বর্তমানে চিত্রা ফিল্মস প্রযোজনা প্রতিষ্ঠানের স্বত্বাধিকারী। ষাটের দশক থেকে এ প্রতিষ্ঠানের মাধ্যে বেশ কিছু উল্লেখযোগ্য চলচ্চিত্রের প্রযোজনা করা হয়।


title: চিত্রা সিনহা

text: চিত্রা সিনহা রাজশাহীর এক সম্ভ্রান্ত বাঙালি হিন্দু পরিবারে জন্মগ্রহণ করেন।


title: চিত্রা সিনহা

text: ১৯৬০ এর দশকের শেষের দিকে চলচ্চিত্র পরিচালক কাজী জহিরের এর সাথে চিত্রা সিনহা বিবাহ বন্ধনে আবদ্ধ হন। বিয়ের পরে তিনি চিত্রা জহির নামে পরিচিতি লাভ করেন। তাদের একমাত্র সন্তান সাগর জহির বর্তমানে চলচ্চিত্র প্রযোজনার সাথে যুক্ত আছেন।


title: কুর্নুল জেলা

text: কুর্নুল জেলা হল ভারতের অন্ধ্রপ্রদেশ রাজ্যের রায়ালসীমা অঞ্চলের একটি জেলা। এই জেলার উত্তর দিকে রয়েছে তেলঙ্গানা রাজ্যের মাহবুবনগর জেলা, উত্তরপশ্চিম দিকে রয়েছে কর্ণাটক রাজ্যের রাইচুর জেলা, পশ্চিম দিকে রয়েছে কর্ণাটকের বেলারি জেলা, দক্ষিণ দিকে রয়েছে অন্ধ্রপ্রদেশের অনন্তপুর জেলা, দক্ষিণপূর্ব দিকে রয়েছে কাডাপা জেলা এবং পূর্ব দিকে রয়েছে প্রকাশম জেলা।


title: কুর্নুল জেলা

text: কুর্নুল জেলার সদর শহরটি হল কুর্নুল। ২০১১ সালের জনগণনা অনুসারে, এই জেলার জনসংখ্যা ৪,০৫৩,৪৬৩। এর মধ্যে ২৮.৩৫% শহরবাসী। কুর্নুল জেলার আয়তন । আয়তনের হিসেবে এই জেলা ভারতের দশম বৃহত্তম এবং অন্ধ্রপ্রদেশের দ্বিতীয় বৃহত্তম জেলা। অন্যদিকে জনসংখ্যার হিসেবে এই জেলা স্থান ভারতে ৫৩তম। তেলুগু ভাষা কুর্নুল জেলার সরকারি তথা সর্বাধিক কথিত ভাষা। এছাড়া জনসংখ্যার ছোটো একটি অংশ কন্নড় ও উর্দু ভাষায় কথা বলেন।


title: কুর্নুল জেলা

text: কুর্নুল শহর থেকে দূরে প্রাচীন প্রস্তরযুগের কেটাবরম প্রস্থর চিত্রগুলি পাওয়া গিয়েছে। এছাড়া কুর্নুল জেলার জুররেরু উপত্যকা, কাটাবানি কুন্টা, ও যাগান্টিতেও কিছু গুরুত্বপূর্ণ প্রস্তর শিল্প ও চিত্রকলার সন্ধান পাওয়া গিয়েছে। এগুলি ৩৫,০০০ থেকে ৪০,০০০ বছরের পুরনো।


title: কুর্নুল জেলা

text: কুর্নুল জেলার বেলাম গুহাসমূহ ভৌগোলিক ও ঐতিহাসিক কারণে গুরুত্বপূর্ণ। প্রাচীন কালে এই গুহাগুলিতে জৈন ও বৌদ্ধ সন্ন্যাসীরা বাস করতেন বলে অনুমান করা হয়। এই গুহাগুলির ভিতরে অনেক বৌদ্ধ ধ্বংসাবশেষ পাওয়া গিয়েছে। এগুলি এখন অনন্তপুরের সংগ্রহালয়ে রক্ষিত হচ্ছে।


title: কুর্নুল জেলা

text:
ভারতীয় পুরাতত্ত্ব সর্বেক্ষণ এই গুহাগুলিতে খ্রিস্টপূর্ব ৪৫০০ অব্দের (প্রাক-বৌদ্ধ যুগ) পাত্র ইত্যাদির ভগ্নাবশেষও আবিষ্কার করেছে।
১২শ শতাব্দীতে ওড্ডাররা অধুনা তেলঙ্গানা রাজ্যের মাহবুবনগর জেলার অন্তর্গত আলমপুরে একটি মন্দির নির্মাণের জন্য পাথর বহন করে আনত। তারা তুঙ্গভদ্রা নদী পার হওয়ার আগে একটি স্থানে বিশ্রাম নিত। স্থানীয় তেল ব্যবসায়ীদের কাছ থেকে তেল কিনে তারা তাদের গাড়ির চাকায় তেল লাগাত। ওড্ডাররা এই জায়গাটিকে ‘কান্ডানাবোলু’ নামে অভিহিত করেছিল। কান্ডানাবোলুই পরে ‘কুর্নুল’ নামে চিহ্নিত হয়।


title: কুর্নুল জেলা

text: কুর্নুল জেলায় বিজয়নগর সম্রাটদের (১৪শ-১৬শ শতাব্দ) তৈরি করা একটি দূর্গের ধ্বংসাবশেষ রয়েছে। এছাড়া অহোবিলম, মহানন্দী, যাগান্টি, শ্রীশৈলম, কোলিমিগুন্ডলা ও ওঙ্কারমে কয়েকটি হিন্দু মন্দিরও বিজয়নগর রাজবংশের শাসনকালে নির্মিত হয়।


title: কুর্নুল জেলা

text:
এই জেলায় বেশ কয়েকটি ফারসি ও আরবি শিলালিপি পাওয়া গিয়েছে। এগুলি থেকে এই অঞ্চলের ইতিহাস সম্পর্কে অনেক তথ্য জানা যায়। কুর্নুলে তুঙ্গভদ্রা ও হুন্ডারি নদীর তীরে ৫২টি দরগা ছিল। কুর্নুল শহর থেকে কাডাপা পর্যন্ত কুর্নুল-কাডাপা খালটি অত্যন্ত বিখ্যাত। এটির দৈর্ঘ্য প্রায় । কুর্নুল শহরে অনেক প্রাচীন মন্দির, গির্জা ও মসজিদ আছে।
একাধিক স্বাধীনতা সংগ্রামী কুর্নুল জেলার অধিবাসী ছিলেন। এঁদের মধ্যে উল্লেখযোগ্য মৌলানা এস. এম. কে. বিয়াবানি (১৯৬০-এর দশকে কুর্নুল বিধানসভা কেন্দ্রের বিধায়ক), বুয়য়ালাওয়াড়া নরসিংহ রেড্ডি ও গাডিচারলা হরিসর্বোত্তম রাও।


title: কুর্নুল জেলা

text: ভারত স্বাধীন হওয়ার পর ১৯৫৩ সালের ১ অক্টোবর মাদ্রাজ রাজ্যের উত্তরাংশের তেলুগু-ভাষী জেলাগুলিকে নিয়ে অন্ধ্র রাজ্য গঠিত হয়। এরপর থেকে ১৯৫৬ সালের ৩১ অক্টোবর পর্যন্ত কুর্নুল শহর ছিল ভারতের প্রথম ভাষাভিত্তিক রাজ্য অন্ধ্রের রাজধানী।


title: কুর্নুল জেলা

text: অন্ধ্রপ্রদেশ রাজ্যের দু-জন মুখ্যমন্ত্রী ছিলেন কুর্নুল জেলার বাসিন্দা। কুর্নুল ছাড়া একমাত্র নেল্লোর জেলা থেকেই অন্ধ্রপ্রদেশের দু-জন ব্যক্তিত্ব মুখ্যমন্ত্রী হয়েছেন (অন্ধ্র রাজ্যের বেজওয়াড়া গোপাল রেড্ডি ও নেডুরুমাল্লি জনার্দন রেড্ডি)। কুর্নুল জেলার অধিবাসী অন্ধ্রপ্রদেশের দু-জন মুখ্যমন্ত্রী হলেন:


title: কুর্নুল জেলা

text: এছাড়া কুর্নুল জেলার নান্ড্যাল লোকসভা কেন্দ্র থেকে ছয় লক্ষেরও বেশি ভোটের ব্যবধানে সংসদে নির্বাচিত হয়ে ভারতের দশম প্রধানমন্ত্রী হয়েছিলেন পি. ভি. নরসিংহ রাও।


title: কুর্নুল জেলা

text: অনন্তপুর জেলার অধিবাসী নীলম সঞ্জীব রেড্ডি কুর্নুল জেলার ধোনে বিধানসভা কেন্দ্র থেকে ১৯৬২ সালে নির্বাচিত হয়ে অন্ধ্রপ্রদেশের মুখ্যমন্ত্রী হন। ১৯৭৭ সালে তিনি কুর্নুল জেলার নান্ড্যাল লোকসভা কেন্দ্র থেকে সংসদে নির্বাচিত হয়ে লোকসভার অধ্যক্ষ হন। পরে তিনি অধ্যক্ষের পদ থেকে পদত্যাগ করে ভারতের ষষ্ঠ রাষ্ট্রপতির পদে শপথ গ্রহণ করেন।


title: কুর্নুল জেলা

text: ১৯৭০ সালে কুর্নুল জেলার একাংশ বিভাজিত করে প্রকাশম জেলার অন্তর্ভুক্ত করা হয়।


title: কুর্নুল জেলা

text: বর্তমানে কুর্নুল জেলা মাওবাদী সন্ত্রাসবাদী অধ্যুষিত রেড করিডোরের অংশ।


title: কুর্নুল জেলা

text: কুর্নুল জেলার আয়তন প্রায় । এই জেলার আয়তন নিউ ক্যালিডনিয়ার আয়তনের প্রায় সমান।


title: কুর্নুল জেলা

text: কুর্নুল জেলার উত্তর দিকে রয়েছে তেলঙ্গানা রাজ্যের মাহবুবনগর জেলা, দক্ষিণ দিকে রয়েছে অন্ধ্রপ্রদেশের অনন্তপুর জেলা ও কাডাপা জেলা, পূর্ব দিকে রয়েছে অন্ধ্রপ্রদেশের প্রকাশম জেলা এবং পশ্চিম দিকে রয়েছে কর্ণাটক রাজ্যের বেলারি জেলা।


title: কুর্নুল জেলা

text:
নাল্লামালা ও এররামালা পর্বতমালা এই জেলার উত্তর থেকে দক্ষিণ দিকে প্রসারিত। এই পর্বতমালা দুটি কুর্নুল জেলাকে দুটি ভাগে ভাগ করেছে। কৃষ্ণা নদী ও পেন্নার নদী এই জেলার প্রধান দুটি নদী। উত্তর নাগিড্যালা মণ্ডল সমুদ্রপৃষ্ঠ থেকে ১০০০ মিটার উঁচুতে অবস্থিত। এই উচ্চতা থেকে ভূমিখণ্ড দক্ষিণে কুন্ডু নদী অবধি ঢালু হয়ে নেমে এসেছে পেন্নার উপত্যকা পর্যন্ত। এই অঞ্চলের মাটি কৃষ্ণমৃত্তিকা। এররামালা ও নাল্লামার মধ্যস্থলে জেলার পূর্বাংশে একাধিক গ্রাম ও শহর অবস্থিত।
২০১১ সালের জনগণনা অনুসারে, কুর্নুল জেলার জনসংখ্যা ৪,০৪৬,৬০১। এই জেলার জনসংখ্যা লাইবেরিয়া রাষ্ট্র বা মার্কিন যুক্তরাষ্ট্রের ওরেগন রাজ্যের জনসংখ্যার প্রায় সমান। জনসংখ্যার হিসেবে ভারতের ৬৪০টি জেলার মধ্যে এই জেলার স্থান ৫৪তম। জেলার জনঘনত্ব ।। ২০০১-২০১১ দশকে এই জেলায় জনসংখ্যা বৃদ্ধির হার ১৪.৬৫%। কুর্নুল জেলায় লিঙ্গানুপাতের হার প্রতি ১০০০ পুরুষে ৯৮৪ জন নারী এবং সাক্ষরতার হার ৬১.১৩%।
২০০৭-২০০৮ সালে ইন্টারন্যাশানাল ইনস্টিটিউট ফর পপুলার সায়েন্সেস কুর্নুল জেলার ৩৮টি গ্রামের ১২৪৭টি বাড়িতে একটি সমীক্ষা চালায়। এই সমীক্ষা থেকে জানা যায়, ৯৪% বাড়িতে বিদ্যুৎ সংযোগ, ৮৯.৭% বাড়িতে পানীয় জলের সংযোগ, ৩৪.৬% বাড়িতে শৌচালয় রয়েছে এবং ৫১.৬% পাকা বাড়িতে বাস করেন। ৩০.৬% মেয়ের বিয়ে বিবাহযোগ্য বয়সে (১৮ বছর বয়স) পৌঁছানোর আগেই হয়ে যায়। ৮৫.১% সাক্ষাৎকারদাতার একটি করে বিপিএল রেশন কার্ড আছে।


title: কুর্নুল জেলা

text: কুর্নুল জেলায় ৩টি রাজস্ব বিভাগ রয়েছে। এগুলি হল: কুর্নুল, নান্ড্যাল ও আডোনি বিভাগ। এই রাজস্ব বিভাগগুলি আবার ৫৪টি মণ্ডল ও ৫৩টি পঞ্চায়েত সমিতিতে বিভক্ত। কুর্নুল শহরটি এই জেলার একমাত্র পৌরসংস্থা। জেলায় চারটি পুরসভা আছে। এগুলি হল: নান্ড্যাল, আডোনি, ইয়েম্মিগানুর ও দোনে। কুর্নুল জেলায় ৮৯৯টি গ্রাম পঞ্চায়েত রয়েছে। এগুলির মধ্যে ৭টি নোটিফায়েড ও ৮৬২টি নন-নোটিফায়েড। এছাড়া ৯২০টি রাজস্ব গ্রাম ও ৬১৫টি ছোটো গ্রাম রয়েছে।


title: কুর্নুল জেলা

text: কুর্নুল জেলার ৩টি রাজস্ব বিভাগের অধীনস্থ মণ্ডলগুলি হল:


title: কুর্নুল জেলা

text: কুর্নুল জেলার প্রধান পর্যটন কেন্দ্রগুলি হল: শ্রীশৈলম, যাগান্টি, বনগণপল্লি, নাল্লামালা বনাঞ্চল, অহোবিলম, বেলাম গুহাসমুহ, মহানন্দী, মন্ত্রালয়ম, ওরবাকাল, সঙ্গমেশ্বররম, কেতাবরম ও কালবা বুগ্‌গা।


title: চাটমোহর শাহী মসজিদ

text: চাটমোহর শাহী মসজিদ বাংলাদেশের একটি প্রাচীন মসজিদ। চাটমোহর উপজেলা হতে আনুমানিক ২০০ গজ দূরে অবস্থিত। এটি বাংলাদের একটি প্রত্নতত্ত্বিক স্থান। এক সময়ে মসজিদটি ধবংসস্তুপে পরিণত হয়েছিল। ১৯৮০’র দশকে বাংলাদেশ প্রত্নতত্ত্ব অধিদপ্তর এটিকে সম্পুর্ণরূপে নির্মাণ করে। বর্তমানে এটি একটি সংরক্ষিত ইমারত। মসজিদটিতে একটি তুঘরা লিপিতে উৎকীর্ণ একটি ফারসি শিলালিপি ছিলো। বর্তমানে শিলালিপিটি রাজশাহী বরেন্দ্র গবেষণা জাদুঘরে সংরক্ষিত আছে।


title: চাটমোহর শাহী মসজিদ

text: পাবনা জেলার চাটমোহর উপজেলার বাজারের কেন্দ্রস্থলে অবস্থিত।


title: চাটমোহর শাহী মসজিদ

text: ইতিহাস বলে পাবনার অন্যতম প্রধান বাণিজ্য কেন্দ্র চাটমোহর একদা ছিলো মোঘল-পাঠানদের অবাধ বিচরণভূমি। আর সে সময়ে ১৫৮১ খৃষ্টাব্দে মাসুম খাঁ কাবলি নামের সম্রাট আকবর এর পাঁচহাজারী এক সেনাপতি একটি মসজিদ নির্মাণ করেন। এটিই আজকের চাটমোহর শাহী মসজিদ। বইপত্রে যা এখনো মাসুম খাঁ কাবলির মসজিদ বলেই উল্লেখ।


title: চাটমোহর শাহী মসজিদ

text: মসজিদটির ভেতরে দৈর্ঘ্য ৩৪ হাত, প্রস্থ ১৫ হাত, উচ্চতা প্রায় ৩০ হাত বা প্রায় ৪৫ ফুট। ক্ষুদ্র পাতলা নকশা খচিত লাল জাফরী ইটে মসজিদটি নির্মাণ করা হয়। মসজিদের দেয়ালটি সাড়ে চার হাত প্রশস্থ। তিন গম্বুজ বিশিষ্ট মসজিদটির সামনে ইদারার গায়ে কালেমা তাইয়েবা লিখিত একখন্ড কালো পাথর এখনো প্রোথিত।


title: চাটমোহর শাহী মসজিদ

text: সম্রাট আকবরের একজন সেনাধ্যক্ষ মাসুম খাঁ কাবুলী এই মসজিদটি তৈরী করেন। মসজিদটি’র উচ্চতা প্রায় ৪৫ ফুট। এর উপরি ভাগে তিনটি গম্বুজ এবং সম্মুখ ভাগে তিনটি খিলান আকৃতির গেট রয়েছে ও পশ্চিমপাশে এ রকম খিলান আকৃতির আরো দুইটি গেট আছে। মসজিদের অভ্যন্তরে মেহরাবের চারদিকে ইটের কারুকার্য লক্ষণীয়। এমসজিদের অভ্যন্তরে ছোট ছোট চারটি কুলুঙ্গী রয়েছে। মসজিদের বাইরে এবং ভেতরে দেয়ালগাত্রে জাফরী ইটের সুন্দর কারুকার্য দেখা যায়। অনেকের মতে, এই খিলান পরিকল্পনার মূলে আছে প্রাচীন পারস্যের সাসনীয় স্থাপত্যের প্রভাব। সাসনীয় আমলে (২১২Ñ৬৫১ খ্রী:) ইরানে এ রকম খিলান তৈরীর কৌশল উদ্ভব হয়েছিল। মাসুম খাঁ কাবুলী নির্মিত মসজিদটি’র ভেতরে একটি কালো বর্ণের ফলক ছিল (এটি রাজশাহী বরেন্দ্র মিউজিয়ামে রক্ষিত আছে)। ফলকে খোদাইকৃত পার্সী অক্ষরে মসজিদ নির্মাণের ইতিহাসলিপিবদ্ধ আছে। মসজিদের সামনে ইঁদারার মধ্যে কলেমা তৈয়বের শিলালিপি দেখা যায়।


title: দ্য রেভেন্যান্ট (২০১৫-এর চলচ্চিত্র)

text: দ্য রেভেন্যান্ট ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন আলেহান্দ্রো গোন্সালেস ইনারিতু। মূল চরিত্রে অভিনয় করেছেন লিওনার্দো ডি ক্যাপ্রিও। ৮৮তম অস্কার আসরে সেরা ছবি, সেরা পরিচালক, সেরা অভিনেতাসহ সর্বোচ্চ ১২টি বিভাগে মনোনয়ন পেয়েছে ‘দ্য রেভেন্যান্ট’।


title: দ্য রেভেন্যান্ট (২০১৫-এর চলচ্চিত্র)

text: একদিকে বন্য হিংস্র প্রাণীর করাল থাবা, অন্যদিকে হাড় কাঁপানো শীত। জীবন বাঁচানোর এক ভয়াবহ সংগ্রাম। এ অবস্থায় প্রতিপক্ষের সঙ্গে যুদ্ধে সব হারিয়েও নিঃস্ব মানুষের ঘুরে দাঁড়ানোর গল্প ‘দ্য রেভেন্যান্ট’।


title: দ্য মার্শিয়ান

text: দ্য মার্শিয়ান ২০১৫ সালে মুক্তিপ্রাপ্ত একটি মার্কিন কল্পবিজ্ঞান চলচ্চিত্র। চলচ্চিত্রটি পরিচালনা করেছেন রিডলি স্কট। মূল চরিত্রে অভিনয় করেছেন ম্যাট ডেমন। ৮৮তম একাডেমি পুরস্কার আসরে ৭টি বিভাগে মনোনয়ন পেয়েছে ‘দ্য মার্শিয়ান’।


title: দ্য মার্শিয়ান

text: নভোচারী মার্ক ওয়াটনি মঙ্গল গ্রহ অভিযানে গেছেন। সেখানে একদিন একটি শক্তিশালী বালুঝড় থেকে বাঁচতে অভিযাত্রীরা দ্রুত ফিরে আসতে বাধ্য হন। এ সময় ছিটকে পড়েন ওয়াটনি। তাঁকে ‘মৃত’ ধরে নেন বাকিরা। কিন্তু মার্ক বেঁচে যান এবং চেতনা ফিরলে নিজেকে লাল গ্রহের প্রতিকূল পরিবেশে একাকী অবস্থায় আবিষ্কার করেন। সেখানে নেই খাবার, পানি আর বেঁচে থাকার উপযোগী পরিবেশ। তাই টিকে থাকার জন্য তাঁকে কাজে লাগাতে হয় নিজের উদ্ভাবনী ক্ষমতা, বুদ্ধিমত্তা এবং অসীম সাহস ও প্রাণশক্তি। তৈরি করেন খাবার আর বাসস্থান। একপর্যায়ে তিনি পৃথিবীতে সংকেত পাঠানোর একটা উপায় বের করে ফেললেন এবং জানিয়ে দিলেন, আমি বেঁচে আছি। লাখ লাখ মাইল দূরে নাসার একদল আন্তর্জাতিক বিজ্ঞানী নিরলস চেষ্টা শুরু করেন মার্শিয়ান বা মঙ্গলচারীকে পৃথিবীতে ফিরিয়ে আনার। একই সঙ্গে তাঁর সহযাত্রীরা একটি দুঃসাহসী পরিকল্পনা করেন উদ্ধার অভিযানের। অবিশ্বাস্য সব প্রচেষ্টা আর অফুরন্ত উদ্যমের পর বিশ্ববাসী দেখতে পায়, পৃথিবীতে ওয়াটনির নিরাপদ প্রত্যাবর্তন।


title: দ্য মার্শিয়ান

text: দ্য মার্শিয়ান নামের চলচ্চিত্রটি আগেরগুলোর চেয়ে আলাদা। আগের ছবিগুলোয় ভিনগ্রহের বাসিন্দাদের ব্যাপক ভূমিকা থাকত। দ্য মার্শিয়ান ছবিটায় বরং দেখানো হয়েছে, গ্রহটিতে একজন মানুষ আটকা পড়লে কিভাবে বেঁচে থাকবে। অ্যান্ডি উইয়ার দ্য মার্শিয়ান বই থেকে ছবির গল্প নেওয়া হয়েছে। ছবির গল্প যেমন রোমাঞ্চকর, ছবি তৈরির গল্পও কম যায় না।


title: দ্য মার্শিয়ান

text: গল্পটি এমন এক জায়গার, যা শুধু ছবিতেই দেখা সম্ভব। আর ছবিগুলো আছে কেবল নাসার কাছে। তাই নাসার সাহায্য ছাড়া ছবির পাত্রপাত্রীর হাঁটাচলা করা দুঃসাধ্য। নাসা কর্তৃপক্ষ গল্প শুনে আগ্রহ দেখিয়েছে এ কারণে যে তারাও প্রায় একই রকম গবেষণা চালাচ্ছে এখন। বিষয়টি হলো-মানুষ কিভাবে মঙ্গল গ্রহে জীবনধারণ করবে। তাই তারা সব রকম সহযোগিতার আশ্বাস দেয়। তথ্য ও উপাত্ত দিয়ে সাহায্য করা শুরু করে।


title: দ্য মার্শিয়ান

text: ছবিটির নির্মাণ শুরু হয় ২০১৪-র ২৪ নভেম্বর। হাঙ্গেরি ও জর্দানের ছয়টি জায়গা বেছে নেওয়া হয় লোকেশন হিসেবে। আর সেগুলো হলো-ওয়াদি রাম (জর্দান), বুদাপেস্ট (হাঙ্গেরি), কোর্ডা স্টুডিও ( হাঙ্গেরি), বুদারস এয়ারপোর্ট ( হাঙ্গেরি) এবং জর্দান ও হাঙ্গেরির আরো কিছু অংশ। সবচেয়ে বেশি চিত্রায়িত হয় কোরদা স্টুডিওতে।


title: দ্য বিগ শর্ট

text: দ্য বিগ শর্ট ২০১৫ সালে মুক্তিপ্রাপ্ত একটি মার্কিন যুক্তরাষ্ট্রের চলচ্চিত্র। চলচ্চিত্রটি পরিচালনা করেছেন অ্যাডাম ম্যাককে। মূল চরিত্রে অভিনয় করেছেন ব্র্যাড পিট, ক্রিশ্চিয়ান বেল, স্টিভ ক্যারল। ৮৮তম একাডেমি পুরস্কার আসরে ৫টি বিভাগে মনোনয়ন পেয়েছে ‘দ্য বিগ শর্ট’। সত্য ঘটনা অবলম্বনে ২০১০ সালে ‘দ্য বিগ শর্ট’ নামে একটি বই লিখেছিলেন সাংবাদিক মাইকেল লুইস। চলচ্চিত্রটি এই বই অবলম্বনেই তৈরি করা হয়েছে।


title: দ্য বিগ শর্ট

text: নিজেদের দূরদর্শিতা দিয়ে চার ব্যক্তি বুঝে যায় যুক্তরাষ্ট্রের ক্রেডিট কার্ড ও হাউজিং ব্যবসায় ধস নামতে পারে। এই সুযোগে বড় ব্যাংকগুলোকে দেখে নেওয়ার সিদ্ধান্ত নেয় তারা। অবশেষে সফল হয়।


title: ব্রিজ অব স্পাইজ

text: নিউ ইয়র্কের আইনবিদ জেমস ডোনোভান (টম হ্যাংকস)। পরে মার্কিন গোয়েন্দা সংস্থা সিআইএর পক্ষে কাজ করেন ডোনোভান । যিনি রুশ গুপ্তচর রুডলফ আবেলকে আইনি সুরক্ষা দেন। তখন তার দায়িত্ব পরে সোভিয়েত ইউনিয়নের সাথে সমঝোতা করে পাওয়ারস নামের একজন মার্কিন পাইলটকে ফিরিয়ে আনা। ডোনোভান এমন ঝুঁকিপূর্ণ কাজে জড়িয়ে পড়ায় তার স্ত্রী এবং সন্তানেরা দুশ্চিন্তাগ্রস্থ পড়েন ।


title: জন হেস্টিংস

text: জন ওয়েন হেস্টিংস (; জন্ম: ৪ নভেম্বর, ১৯৮৫) নিউ সাউথ ওয়েলসের পেনরিথ এলাকায় জন্মগ্রহণকারী বিশিষ্ট পেশাদার অস্ট্রেলীয় ক্রিকেটার। অস্ট্রেলিয়া ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে ভূমিকা রাখছেন। ডানহাতে ফাস্ট-মিডিয়াম বোলিংয়ের পাশাপাশি নীচের সারির কার্যকরী ব্যাটসম্যান তিনি। ঘরোয়া ক্রিকেটে ভিক্টোরিয়ান বুশর‌্যাঞ্জার্স ও মেলবোর্ন স্টার্সের পক্ষে খেলছেন জন হেস্টিংস। এছাড়াও, চেন্নাই সুপার কিংস, ডারহাম, কলকাতা নাইট রাইডার্সের প্রতিনিধিত্ব করেছেন। ২০১০ সালে ব্র্যাডম্যান বর্ষসেরা যুব ক্রিকেটাররূপে পুরস্কার পান।


title: জন হেস্টিংস

text: ২০০৬-০৭ মৌসুম শেষে নিউ সাউথ ওয়েলসের সদস্য হন। রাজ্য দলের পক্ষে অনূর্ধ্ব বয়সী ও দ্বিতীয় একাদশে খেলেন। ২০০৭-০৮ মৌসুমে ভিক্টোরিয়ার পক্ষে প্রথম একদিনের খেলায় অংশ নেন ও অভিষেক খেলায় কুইন্সল্যান্ডের বিপক্ষে ছয় বলের ব্যবধানে তিন উইকেট দখল করেন। সফরকারী ভারত দলের বিপক্ষে তার প্রথম-শ্রেণীর ক্রিকেটে অভিষেক ঘটলেও খেলাটি বৃষ্টিতে পরিত্যক্ত হয়। ২০০৮-০৯ মৌসুমে আরও তিনটি খেলায় অংশ নেন। ১৮.৫৬ গড়ে ১৬ উইকেট দখল করেন। তন্মধ্যে নিজ রাজ্য দলের বিপক্ষে ৫/৬১ পান।


title: জন হেস্টিংস

text: বেশ কয়েকজন জ্যেষ্ঠ অস্ট্রেলীয় পেসারের আঘাতপ্রাপ্তিতে অক্টোবর, ২০১০ সালে ভারত সফরে ওডিআই দলে তাকে অন্তর্ভুক্ত করা হয়। বিশাখাপত্মমে ভারতের বিপক্ষে তার ওডিআই অভিষেক ঘটে। ব্যাট করার সুযোগ না পেলেও বল হাতে নির্ধারিত দশ ওভারে ২/৪৪ পান। তন্মধ্যে, সেঞ্চুরি লাভকারী বিরাট কোহলি ও পরবর্তীকালে অধিনায়ক এমএস ধোনিকে একই ওভারে শূন্য রানে বিদায় করেন।


title: জন হেস্টিংস

text: ১৮ জানুয়ারি, ২০১১ তারিখে আইসিসি একদিনের আন্তর্জাতিক বিশ্বকাপের জন্য তাকে ১৫-সদস্যের দলে রাখা হয়। ঐ বিশ্বকাপের কোয়ার্টার ফাইনালে হেরে দল বিদায় নেয়। ৩০ নভেম্বর, ২০১২ তারিখে অস্ট্রেলিয়ার ৪৩০তম টেস্ট ক্রিকেটার হিসেবে তার অভিষেক হয়। ঐ টেস্টে অস্ট্রেলিয়ার বিপক্ষে ওয়াকা গ্রাউন্ডে প্রতিদ্বন্দ্বিতায় অবতীর্ণ হয় দক্ষিণ আফ্রিকা দল।


title: জন হেস্টিংস

text: ২০১৫ সালে পুণরায় জ্যেষ্ঠ পেসারের আঘাতে শূন্যতা পূরণে হেস্টিংসকে ওডিআই দলে ডাকা হয়। জানুয়ারি, ২০১৬ সালে দলের সাথে ভারত সফরে যান তিনি। ৯ ফেব্রুয়ারি, ২০১৬ তারিখে অস্ট্রেলিয়া দলের সদস্যদের তালিকা প্রকাশ করে। ১৫-সদস্যের দলটিতে তিনিও অন্যতম সদস্য মনোনীত হন।


title: জন হেস্টিংস

text: ৯ জানুয়ারি, ২০১১ তারিখে কোচি তুস্কার্স কেরালা কর্তৃপক্ষ ২০,০০০ মার্কিন ডলারের বিনিময়ে তার সাথে চুক্তিতে আবদ্ধ হয়। এরপর ২০১৪ সালের খেলোয়াড়দের নিলামে চেন্নাই সুপার কিংস ৫০ লক্ষ রূপীর বিনিময়ে তার সাথে চুক্তিবদ্ধ হয়। বর্তমানে তিনি মেলবোর্ন স্টার্সের পক্ষে টুয়েন্টি২০ দলে খেলছেন। প্রতিযোগিতার দীর্ঘতম দূরত্বে ছক্কা হাঁকানোর ফলে বিগ ব্যাশ স্ম্যাশ পুরস্কার পান। ২০১৬ সালে ইংরেজ কাউন্টি দল ডারহামের সাথে চুক্তিবদ্ধ হন।


title: করুলিয়া নদী

text: করুলিয়া নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১৩ কিলোমিটার, গড় প্রস্থ ১৯৪ মিটার এব প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক করুলিয়া নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৫।


title: করুলিয়া নদী

text: করুলিয়া নদীটি খুলনা জেলার পাইকগাছা উপজেলার লস্কর ইউনিয়নে প্রবহমান কপোতাক্ষ নদ থেকে উৎপত্তি লাভ করেছে। পরবর্তী পর্যায়ে এ নদীর জলধারা একই জেলার একই উপজেলার একই ইউনিয়নের মধ্য দিয়ে প্রবাহিত হয়ে মিনহাজ নদীতে পতিত হয়েছে। নদীটির উল্লেখযোগ্য কোনো শাখা-প্রশাখা নেই। সমুদ্র উপকূলীয় এলাকা দিয়ে প্রবাহিত হওয়ায় এ নদীতে জোয়ারভাটার প্রভাব পরিলক্ষিত হয়। নদীতে সারা বছর ছোট বড় নৌকা চলাচল করে। নদীর দুই পাশে আছে উপকূলীয় প্রতিরক্ষা বাঁধ।


title: ধারওয়াদ পেড়া

text: ধারওয়াদ পেড়া () হচ্ছে ভারতএর কর্ণাটক রাজ্যের এক অনন্য স্বাদের ‘“মিষ্টি/মিঠাই’’’। এই মিষ্টির ইতিহাস প্রায় ১৭৫ বছর পুরনো। ধারওয়াদ পেড়া কে ভৌগোলিক স্বীকৃতি দেয়া হয়েছে। এর জিআই(GI) নাম্বার হচ্ছে: ৮৫।


title: ধারওয়াদ পেড়া

text: ‘“ধারওয়াদ পেড়ার’’’ প্রচলন মূলত ঠাকুর পরিবারের দ্বারা শুরু হয়েছিল ,যারা উত্তর প্রদেশ এর উন্নাও থেকে দেশান্তরিত হয়ে ‘“ধারওয়াদ’’’ এসেছিল ১৯ শতকের প্রথম দিকে যখন উন্নাও এ প্লেগ রোগ মহামারী আকারে ছড়িয়ে পড়ে। “রাম রতন সিং ঠাকুর”, প্রথম প্রজন্মের ময়রা (মিঠাইওয়ালা) যিনি স্থানীয়ভাবে পেড়া প্রস্তুত ও বিক্রি করা শুরু করেন। ঠাকুরের নাতি “বাবু সিং ঠাকুর” পারিবারিক ব্যবসার উন্নতি সাধনে তাদের লাইন বাজার দোকানে সহায়তা করতেন এজন্য একে স্থানীয়ভাবে "লাইন বাজার পেড়া" নামে ডাকা হত। ব্যবসায়িক গোপনীয়তা হিসেবে পরিবারটি পেড়ার মুল উপকরণ একান্ত গোপন রেখেছিল যা তাদের বংশ পরম্পরা ধরে চলে আসে।‘“বাবুসিং ঠাকুরের”’ একমালিকানা দোকানে কয়েক দশক ধরে পেড়ার বিপণন চলে আসছিল এবং পরবর্তীতে ধারওয়াদ, হাব্লি, বেঙ্গালুরু, হাবেরী এবং পুনেতে এর প্রসার ঘঠে। পুনে এবং অন্যান্য জায়গার মিষ্টি বিপণীতে ‘“ধারওয়াদ পেড়ার’’’ বিক্রি হয় যার সাথে ঠাকুর পরিবারের কোন সংযোগ নেই।


title: ধারওয়াদ পেড়া

text: উপকরণসমূহের মধ্যে রয়েছে দুধ,চিনি এবং ঘনীভূত দুধ।


title: ধারওয়াদ পেড়া

text: দুধ গরম করে এবং ক্রমাগত নেড়েছেরে বিভিন্ন ফ্লেভার এবং চিনির সংমিশ্রণে এটি প্রস্তুত করা হয়।


title: চান্দেরী শাড়ী

text: চান্দেরি শাড়ী ভারতের মধ্যপ্রদেশের চান্দেরী অঞ্চলে নির্মিত একটি ঐতিহ্যপুর্ণ শাড়ী .


title: চান্দেরী শাড়ী

text: পুরান অথবা বৈদিক যুগ অনুসারে মনে করা হয় চান্দেরী শ্রী কৃষ্ণের আত্মীয় শিশুপালের দ্বারা প্রবর্তিত।


title: চান্দেরী শাড়ী

text: বিখ্যাত তাঁত শিল্পটি দ্বিতীয় থেকে সপ্তম শতাব্দীর মধ্যে শুরু হয়। এটা রাজ্যের দুটি সাংস্কৃতিক অঞ্চলের সীমারেখা উপর গড়ে উঠেছে, মল্য এবং বুন্দেলখন্ড। বিন্ধ্যাচল সীমারেখায় বসবাসকারীদের মধ্যে অনেক রকমের ঐতিহ্য দেখা যায়। ১১শ শতাব্দীতে মল্য, মেডোয়া, মধ্য ভারত এবং দক্ষিণ গুজরাটের বাণিজ্য কেন্দ্রগুলিতে এই শিল্পের গুরুত্ব বাড়ে।


title: চান্দেরী শাড়ী

text:
এই চান্দেরী শাড়ীগুলি মূলত তিনটি ধরনের কাপড়ের দ্বারা তৈরি হত পিওর সিল্ক/রেশম তন্তু,চান্দেরী সুতী ও সিল্ক/রেশম তন্তু সুতী। বিভিন্ন চান্দেরী নমুনার মধ্যে সনাতন মুদ্রা, ফুলের নকশা, ময়ূর ও জ্যামিতিক নকশা বোনা হত।
কিন্তু তাঁতশিল্প সংস্কৃতি বা ঐতিহ্য ১৩ শতাব্দী থেকে উপলব্ধ ছিল। শুরুতে তন্তুবায়গণ মূলত মুসলমান সম্প্রদায়ের হতেন এবং পরে ১৩৫০ সালে কোষ্টি তন্তুবায়গণ ঝাঁসী থেকে চান্দেরী চলে আসেন এবং সেখানেই বসবাস শুরু করেন। মুগল আমলে চান্দেরী কাপড়ের ব্যবসা প্রচণ্ড জনপ্রিয় হয়।


title: কাটাখালী নদী

text: কাটাখালী নদী বাংলাদেশের দক্ষিণ-পশ্চিমাঞ্চলের নড়াইল এবং খুলনা জেলার একটি নদী। নদীটির দৈর্ঘ্য ২৯ কিলোমিটার, গড় প্রস্থ ১৬ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৮।


title: কাটাখালী নদী

text: কাটাখালী নদীটি নড়াইল জেলার কালিয়া উপজেলার খাসিয়াল ইউনিয়নে প্রবহমান নবগঙ্গা নদী হতে উৎপত্তি লাভ করেছে। অতঃপর খুলনা জেলার তেরখাদা উপজেলার ছাগলদহ ইউনিয়ন পর্যন্ত প্রবাহিত হয়ে আঠারোবাঁকি নদীতে পতিত হয়েছে। নদীটি মৌসুমি প্রকৃতির। নদীতে জোয়ার-ভাটার প্রভাব রয়েছে। এই নদীর দুই তীরে উপকূলীয় প্রতিরক্ষা বাঁধ রয়েছে।


title: আজমিরীগঞ্জ পৌরসভা

text: আজমিরীগঞ্জ পৌরসভা বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘গ’’ শ্রেনীভূক্ত পৌরসভা।


title: আজমিরীগঞ্জ পৌরসভা

text: আজমিরীগঞ্জ পৌরসভাটি সিলেট বিভাগের হবিগঞ্জ জেলার আজমিরীগঞ্জ উপজেলা সদরে অবস্থিত। এই পৌর এলাকাটির আয়তন সাড়ে ৬ বর্গ কিলোমিটার।


title: আজমিরীগঞ্জ পৌরসভা

text: ২০০৪ সালের ২১ জানুয়ারি তারিখ আজমিরীগঞ্জ উপজেলা সদরকে পৌরসভা হিসাবে ঘোষণা করা হয়।


title: আজমিরীগঞ্জ পৌরসভা

text: ৯টি ওয়ার্ডে বিভক্ত এই পৌরসভাটির ওয়ার্ড বিন্যাস নিম্নরূপঃ


title: আজমিরীগঞ্জ পৌরসভা

text: বিগত ২০১৫ সালের ৩০ ডিসেম্বর তারিখে সারা দেশে মোট ২৩৪টি পৌরসভায় নির্বাচন অণুষ্ঠিত হলেও বিগত ১১ বছরের অধিক সময় যাবৎ মামলা জটিলতার কারণে পৌরসভা প্রতিষ্ঠার পর হতে এখানে কোন নির্বাচন আয়োজন করা যায়নি।


title: ১৯৬৯ সালের ঢালিউড চলচ্চিত্রের তালিকা

text: ১৯৬৯ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা।


title: কাটাখাল নদী

text: কাটাখাল নদী বাংলাদেশের দক্ষিণ-পশ্চিমাঞ্চলের গোপালগঞ্জ জেলার একটি নদী। নদীটির দৈর্ঘ্য ১১.৫ কিলোমিটার, গড় প্রস্থ ১৩২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কাটাখাল নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ১৯।


title: কাটাখাল নদী

text: কাটাখাল নদীটি গোপালগঞ্জ জেলার টুঙ্গিপাড়া উপজেলার বনি বাওর হতে উৎপত্তি লাভ করেছে। অতঃপর একই জেলা ও উপজেলায় প্রবাহিত ঘাঘর নদীতে পতিত হয়েছে। নদীটি মৌসুমি প্রকৃতির। বর্ষাকালে পর্যাপ্ত পরিমাণে পানির প্রবাহ দৃষ্ট হলেও শুকনো মৌসুমে নদীটি প্রায় শুকিয়ে যায়। নদীতে জোয়ার-ভাটার প্রভাব পরিলক্ষিত হয়।


title: কালীগঙ্গা নদী (পিরোজপুর)

text: কালীগঙ্গা নদী বাংলাদেশের দক্ষিণ-পশ্চিমাঞ্চলের পিরোজপুর জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ৩৩০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক কালীগঙ্গা নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২০।


title: কালীগঙ্গা নদী (পিরোজপুর)

text: কালীগঙ্গা নদীটি পিরোজপুর জেলার নাজিরপুর উপজেলার শঙ্করপাশা ইউনিয়নে প্রবহমান শালদহ নদী হতে উৎপত্তি লাভ করেছে। অতঃপর এই নদীর জলধারা শ্রীরামকাটি, গুয়ারেখা ও কালাখালী ইউনিয়নের মধ্য দিয়ে প্রবাহিত হয়ে পিরোজপুর সদর উপজেলার শরিকতলা-ডুমুরিতলা ইউনিয়নে প্রবাহিত কচা নদীতে পতিত হয়েছে। নদীটিতে সারাবছর পানিপ্রবাহ থাকে। নদীতে জোয়ার-ভাটার প্রভাব পরিলক্ষিত হয়।


title: পচাম্পালি শাড়ি

text: পচাম্পালি শাড়ি অথবা পচাম্পালি ইক্কত ভারতের তেলাঙ্গানা রাজ্যের নালগোণ্ডা জেলায় নির্মিত একটি শাড়ি। এগুলি ইক্কত শৈলীর ধাঁচে রঙ এবং ঐতিহ্যগত জ্যামিতিক নকশার জন্য জনপ্রিয়। জটিল জ্যামিতিক নকশাগুলি তাঁতশিল্পীদের কুশলী হস্তে নতুন দিশা পেয়ে বাজারে সুন্দর শাড়ি এবং বস্ত্র উপাদান হিসাবে রূপায়িত হয়েছে। ভারত সরকারের সরকারি বিমানবাহক "এয়ার ইন্ডিয়ার" বিমানসেবিকারা বিশেষভাবে নকশা করা পচাম্পালি শাড়ী পড়েন।


title: পচাম্পালি শাড়ি

text: প্রাচীন ইক্কত বয়নের অন্যতম কেন্দ্র ছিল ভারতের অন্ধ্রপ্রদেশ সঙ্গে প্রতিবেশী উড়িষ্যা ও গুজরাট । অন্ধ্রপ্রদেশে পচাম্পালি ইক্কত যেস্থান গুলিতে তৈরি হয় সেখানে এটি পগুদুবন্ধু, চিতকি এবং বুড্ডাভাশি নামে পরিচিত। ভারতের অন্যান্য স্থানে এটি পচাম্পালি শাড়ি হিসাবে খ্যাত। পচাম্পালি নামটি যেসমস্ত গ্রামে এই শাড়ি তৈরি হয় তারই একটির নাম থেকে এসেছে। ভারতের অন্যান্য অঞ্চলে তৈরি ইক্কতের থেকে পচাম্পালি ইক্কতের নকশার নিজস্ব অনন্য বৈশিষ্ট্য আছে। প্রাচীনকালে বয়ন কেন্দ্রগুলি বিজয়বাড়া ও চেন্নাইয়ের মধ্যবর্তী চিরালা ও জেন্ত্রপেটা শহরে অবস্থিত ছিল। কিন্তু পরে বিভিন্ন কারণে বন্ধ হয়। বর্তমানে বেশিরভাগ বুনন পচাম্পালি গ্রামে হয়, যেখানে পাঁচ হাজারেরও বেশি এই বস্ত্র উৎপাদন তাঁতযন্ত্র আছে। এটি ইউনেস্কোর বিশ্ব ঐতিহ্যবাহী স্থানের পরীক্ষামূলক তালিকায় "ভারতের কিংবদন্তি শাড়ি বয়ন গুচ্ছ" হিসাবে স্থান করে নিয়েছে।


title: পচাম্পালি শাড়ি

text:
বর্তমানে বয়ন শিল্পটি নালগন্ডা জেলার পচাম্পালি, কয়ালগুডাম, চোউতুপল্লা, স্রিরপুরম, ভুবনগিরি, চুইগোট্টালা এবং গলতেপেল্লা ও আরো কিছু নিকটবর্তী গ্রামে বেঁচে আছে।পচাম্পালি ইক্কতের স্বতন্ত্র জটিল নকশা এবং বুননের জালের দুইদিকের সুতাগুলিকে প্রথমে রঙ করা ও পরে বয়ন করাকে একত্রে দ্বিগুন ইক্কত বস্ত্র বলে।বুননটি সুতীর, সিল্ক এবং সিক(সিল্ক ও কটন) - সূক্ষ্ম রেশম এবং তুলার একটি মিশ্রণ। ক্রমশ প্রাকৃতিক উৎস এবং তাহার মিশ্রণ থেকে রঙগুলি নেওয়া হচ্ছে।
পচাম্পালি শাড়ি ২০০৫ সালে মেধা স্বত্ব অধিকার সংরক্ষণ অথবা ভৌগোলিক ইঙ্গিত মর্যাদা পেয়েছে। "পচাম্পালি ইক্কত"
পচাম্পালি হ্যান্ডলুম তাঁতি সমবায় সমিতি লিমিটেড এবং পচাম্পালি হ্যান্ডলুম টাই এণ্ড ডাই সিল্ক শাড়ি প্রস্তুতকারক সমিতির নথিভুক্ত সম্পত্তি।


title: পচাম্পালি শাড়ি

text: রাহুল মিশ্রর মত জনপ্রিয় ডিজাইনাররাও পচাম্পালি ইক্কতের জ্যামিতিক নকশার প্রতি আগ্রহ দেখাচ্ছেন।সমস্ত ভারতে অবস্থিত তাজ হোটেলগুলিতে এক্সক্লুসিভ তাজ খাজানা দোকানে এই ধরনের নকশাকার পোশাক বিক্রি হচ্ছে।


title: চুনারুঘাট পৌরসভা

text: চুনারুঘাট পৌরসভা বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘ক’’ শ্রেনীভূক্ত পৌরসভা।


title: চুনারুঘাট পৌরসভা

text: চুনারুঘাট পৌরসভাটি সিলেট বিভাগের হবিগঞ্জ জেলার চুনারুঘাট উপজেলা সদরে অবস্থিত। এই পৌর এলাকাটির আয়তন ৮.১ বর্গ কিলোমিটার।


title: চুনারুঘাট পৌরসভা

text: ২০০৫ সালের ১০ অক্টোবর তারিখ চুনারুঘাট পৌরসভা গঠিত হয়।


title: চুনারুঘাট পৌরসভা


title: চুনারুঘাট পৌরসভা

text: বিগত ২০১৫ সালের ৩০ ডিসেম্বর তারিখে অনুষ্ঠিত পৌরসভা নির্বাচনে বিএনপি সমর্থিত প্রার্থী নাজিম উদ্দিন সামছু মেয়র পদে নির্বাচিত হয়েছেন।


title: সোডিয়াম হাইপোক্লোরাইট

text: সোডিয়াম হাইপোক্লোরাইট একটি রাসায়নিক যৌগ যার সংকেত NaClO । এটি একটি সোডিয়াম ক্যাটায়ন() এবং একটি হাইপোক্লোরাইট এনায়ন () নিয়ে গঠিত। এটাকে হাইপোক্লোরাস এসিডের সোডিয়াম লবণ বলা হয়। পানিতে দ্রবীভূত অবস্থায় এটি সাধারণত ব্লিচ বা তরল ব্লিচ নামে পরিচিত। ব্যবহারিক এবং রাসায়নিকভাবে ক্লোরিন থেকে সোডিয়াম হাইপোক্লোরাইট পাওয়া যায়। কীটনাশক এবং ব্লিচিং এজেন্ট হিসেবে সোডিয়াম হাইপোক্লোরাইট বহুল ব্যবহৃত হয়।


title: সোডিয়াম হাইপোক্লোরাইট

text: ১৭৮৯ সালে প্যারিসের কুয়েই দে জ্যাভেল এ বিজ্ঞানী ক্লদে ল্যুই বার্থোলেট তার গবেষণাগারে সর্বপ্রথম পটাশিয়াম হাইপোক্লোরাইট প্রস্তুত করেন। তিনি পটাশিয়াম হাইড্রোক্সাইড এর মধ্য দিয়ে ক্লোরিন গ্যাস চালনা করেন। উৎপন্ন দ্রবনকে তিনি "ইয়াও দে জ্যাভেল" ("জ্যাভেল পানি") নামকরণ করেন যা মূলত পটাশিয়াম হাইপোক্লোরাইটের দুর্বল দ্রবণ। এন্থনি ল্যাব্রাক পটাশের বদলে সস্তা সোডিয়াম লাই ব্যবহার করেন এবং সোডিয়াম হাইপোক্লোরাইট উৎপন্ন হয় (ইয়াও দে লাব্রাক)। এই উৎপাদন প্রণালী উপযোগী ছিলো না। ফলশ্রুতিতে আরো নতুন পদ্ধতির আবির্ভাব ঘটে।


title: সোডিয়াম হাইপোক্লোরাইট

text: ঊনবিংশ শতকের শেষের দিকে ই. এস. স্মিথ ক্লোর‍্যালক্যালি পদ্ধতির প্যাটেন্ট করেন যেখানে ব্রাইন এর তড়িৎ বিশ্লেষণের মাধ্যমে সোডিয়াম হাইড্রোক্সাইড এবং ক্লোরিন গ্যাস উৎপন্ন হয় এবং এরই ধারাবাহিকতায় সোডিয়াম হাইপোক্লোরাইট উৎপাদন করা হয়। মূলত ক্লোর‍্যালক্যালি শিল্প কারখানাসমূহে বিষাক্ত ক্লোরিণ গ্যাসকে নিরপেক্ষ করতে কস্টিকের সঙ্গে ক্লোরিণ গ্যাসের বিক্রিয়ায় সোডিয়াম হাইপোক্লোরাইট উৎপন্ন করে।


title: সোডিয়াম হাইপোক্লোরাইট

text: বর্তমান সময়ে হুকার পদ্ধতিতে বৃহৎ পরিসরে সোডিয়াম হাইপোক্লোরাইট উৎপাদন করা হয়। এই পদ্ধতিতে ঠান্ডা এবং পাতলা সোডিয়াম হাইড্রোক্সাইডের মধ্য দিয়ে ক্লোরিন গ্যাস চালনা করলে সোডিয়াম হাইপোক্লোরাইট এবং সোডিয়াম ক্লোরাইড (NaCl) উৎপন্ন হয়।


title: সোডিয়াম হাইপোক্লোরাইট

text: সোডিয়াম হাইপোক্লোরাইট হাইড্রোক্লোরিক এসিড এর সাথে বিক্রিয়া করে ক্লোরিন গ্যাস উৎপন্ন করেঃ


title: সোডিয়াম হাইপোক্লোরাইট

text: এটা এসিটিক এসিডের মত অন্যান্য এসিডের সাথে বিক্রিয়া করে হাইপোক্লোরাস এসিড উৎপন্ন করেঃ


title: সোডিয়াম হাইপোক্লোরাইট

text: উত্তাপে এটি সোডিয়াম ক্লোরেট এবং সোডিয়াম ক্লোরাইড এ বিয়োজিত হয়ঃ


title: সোডিয়াম হাইপোক্লোরাইট

text: হাইড্রোজেন পার অক্সাইড এর সাথে বিক্রিয়ায় অক্সিজেন অনু উৎপন্ন করেঃ


title: সোডিয়াম হাইপোক্লোরাইট

text: পানিতে দ্রবীভূত করলে এটি ধীরে ধীরে বিয়োজিত হয়ে সোডিয়াম এবং ক্লোরিন আয়ন ও হাইড্রোক্সিল র‍্যাডিক্যালস উৎপন্ন করেঃ


title: সোডিয়াম হাইপোক্লোরাইট

text: বাণিজ্যিক NaClO দ্রবণে নিম্নোক্ত প্রজাতি সাম্যবস্থায় থাকেঃ


title: সোডিয়াম হাইপোক্লোরাইট

text:
তাজ
+৯১৯৭৩২১১০০৮৮


title: সোডিয়াম হাইপোক্লোরাইট

text: সোডিয়াম থায়োসালফেট একটি কার্যকর ক্লোরিন নিরপেক্ষকারক। সাবান ও পানির সাথে 5 mg/L গ্রাম দ্রবন দিয়ে হাত ধুলে হাত থেকে দ্রুত ক্লোরিণের গন্ধ অপসারিত হবে।


title: ইবরাহিম পাশা

text: ইবরাহিম পাশা (, ১৭৮৯ – ১০ নভেম্বর ১৮৪৮) ছিলেন মুহাম্মদ আলি পাশার জ্যেষ্ঠ পুত্র এবং মিশর ও সুদানের ওয়ালি (অর্থাৎ তত্বাবধায়ক)। তার পিতার প্রতিষ্ঠিত মিশরীয় সেনাবাহিনীতে তিনি একজন সেনাপতি হিসেবে কাজ করেছেন। জীবনের শেষের দিকে মুহাম্মদ আলির অসুস্থতার কারণে তিনি তার উত্তরসুরি হন। মিশর ছাড়াও তার পিতার শাসনাধীন সিরিয়া, হেজাজ, মুরিয়া, থাসোস ও ক্রিটও তিনি শাসন করেছেন। ইবরাহিম পাশা তার পিতার পূর্বে মারা যান। তিনি চার মাস শাসন করেছিলেন।


title: ইবরাহিম পাশা

text: কিছু মতানুযায়ী তিনি মুহাম্মদ আলির দত্তক পুত্র ছিলেন এবং তার মা ছিলেন একজন গ্রিক খ্রিষ্টান নারী। এই মতানুযায়ী ইবরাহিম পাশার মাকে মুহাম্মদ আলি বিয়ে করেছিলেন এবং তিনি ইবরাহিম পাশাকে নিজ পুত্র হিসেবে গ্রহণ করেছিলেন এবং উসমানীয় সংস্কৃতি ও মুসলিম বিশ্বাস অণুযায়ী বড় করেছেন। তবে এমন হতে পারে ইবরাহিম পাশার অমুসলিম পূর্বসূত্রীতা ঘটনা, এক জন অপমানিত ফরাসি কনসাল কর্তৃক গুজব হিসেবে ছড়ানো হয়েছিল ।


title: ইবরাহিম পাশা

text: স্বীকৃত মতানুযায়ী ইবরাহিম পাশা ১৭৮৯ সালে জন্মগ্রহণ করেছিলেন এবং তিনি মুহাম্মদ আলি ও আলির প্রথম স্ত্রীর সন্তান। এও জানা যায় যে তিনি উসমানীয় রুমেলিয়া প্রদেশের ড্রামা শহরের নিকটে নুসরাতলি গ্রামে জন্মগ্রহণ করেছেন। এই স্থান বর্তমানে গ্রিসের মেসিডোনিয়া অঞ্চলের অংশ।


title: ইবরাহিম পাশা

text: ১৮০৫ সালে তার বাবা মুহাম্মদ আলি মিশরের ক্ষমতা দখলের সময় ১৬ বছরের ইবরাহিম পাশাকে উসমানীয় কাপুদান পাশার কাছে জিম্মি হিসেবে পাঠানো হয়। উসমানীয় সুলতান কর্তৃক মুহাম্মদ আলি মিশরের ওয়ালি হিসেবে স্বীকৃতি লাভ ও মেজর জেনারেল আলেক্সান্ডার ম্যাকেনজি ফ্রেসারের নেতৃত্বে একটি ব্রিটিশ অভিযানকে পরাজিত করার পর ইবরাহিম মিশরে ফেরার অণুমতি পান।


title: ইবরাহিম পাশা

text: ১৮১৩ সালে মুহাম্মদ আলি আরব উপদ্বীপে সৌদিদের বিরুদ্ধে অভিযানে যাওয়র সময় ইবরাহিমকে উচ্চ মিশরের ক্ষমতা অর্পণ করা হয়। তিনি মামলুকদের বিরুদ্ধে লড়াই চালু রেখেছিলেন। ১৮১৬ সালে তিনি আরবে তার ভাই তুসুন পাশার স্থলাভিষিক্ত হন।


title: ইবরাহিম পাশা

text: ইবরাহিম পাশা আরব উপদ্বীপে প্রথম সৌদি রাষ্ট্রের বিরুদ্ধে অভিযান চালিয়েছিলেন। অভিযানে সৌদি রাষ্ট্রের পতন হয়। মরুভূমির মধ্য দিয়ে সৌদিদের শক্তঘাটি দিরিয়া পৌছানো কষ্টসাধ্য হলেও তিনি এখানে হামলা চালান। গোলন্দাজ বাহিনীর কারণে ইবরাহিম পাশা সুবিধাজনক অবস্থায় ছিলেন। ১৮১৮ সালের সেপ্টেম্বরের শেষ নাগাদ তিনি সৌদি প্রধান আবদুল্লাহ ইবনে সৌদকে বন্দী করতে সক্ষম হন। আবদুল্লাহ ইবনে সৌদকে কনস্টান্টিনোপল পাঠানোর পর মৃত্যুদণ্ড দেয়া হয়।


title: ইবরাহিম পাশা

text: ১৮১৯ সালের ১১ ডিসেম্বর ইবরাহিম পাশা কায়রো ফিরে সেন। ফেরার পর তিনি মিশরীয় সেনাবাহিনীকে ইউরোপীয় রীতিতে গড়ে তোলার দায়িত্বে থাকা ফরাসি কর্নেল সেভ কে (সুলাইমান পাশা) কার্যকর সমর্থন দেন। ১৮২৪ সালে সুলতান দ্বিতীয় মাহমুদ কর্তৃক মুহাম্মদ আলি মুরিয়ার গভর্নর হন। মাহমুদ চাইছিলেন যাতে গ্রীকদেরকে বিদ্রোহ দমনের জন্য প্রশিক্ষিত মিশরীয় বাহিনীকে ব্যবহার করা যায়। ইতিপূর্বে গ্রীকরা উসমানীয় বাহিনীকে পরাজিত করেছিল।


title: ইবরাহিম পাশা

text: ইবরাহিমকে পেলোপনেসে একটি স্কোয়াড্রন ও ১৭,০০০ সৈনিকের একটি বাহিনী দিয়ে পাঠানো হয়। ১৮২৪ সালের ৪ জুলাই তারা যাত্রা করেন। তবে প্রথম কয়েক মাস তারা বেশিদূর অগ্রসর হতে পারেনি। গ্রিক ফায়ার শিপের হুমকি থাকায় তিনি মুরিয়ার দিকে আগাতে পারছিলেন না। গ্রিক নাবিকরা বেতনের দাবিতে বিদ্রোহ করার পর তিনি ১৮২৫ সালের ২৬ ফেব্রুয়ারি মোডন অবতরণ করতে সক্ষম হন। ইউরোপীয়দের হস্তক্ষেপের আগপর্যন্ত তিনি মুরিয়ায় ছিলেন।


title: ইবরাহিম পাশা

text: গ্রীকদের তিনি খোলা মাঠের যুদ্ধে পরাজিত করেছিলেন। মিসোলোনগির অবরোধের ফলে ক্ষতি হওয়া সত্ত্বেও ১৮২৬ সালের ২৪ এপ্রিল তিনি এর সফল পরিসমাপ্তি ঘটান। কিন্তু মানি উপদ্বীপে তিনি পরাজিত হন। গ্রিক গেরিলারা তার বাহিনীকে পর্যুদস্ত করে। এ কারণে পাল্টা পদক্ষেপ হিসেবে তিনি এখানকার অনেককে বন্দী করে দাস হিসেবে মিশরে পাঠিয়ে দেন। এসকল পদক্ষেপের পর ইউরোপীয়রা হস্তক্ষেপ করে এবং ব্রিটেন, ফ্রান্স ও রাশিয়া নৌ বাহিনী পাঠায়। ইউরোপীয়দের বিজয়ের পর ইবরাহিম পাশা পিছু হটে আসেন।


title: ইবরাহিম পাশা

text: ১৮৩১ সালে মুহাম্মদ আলির সাথে উসমানীয়দের বিরোধের এক পর্যায়ে ইবরাহিমকে সিরিয়া জয় করার জন্য পাঠানো হয়। অবরোধের পর তিনি একর দখল করেন। এরপর দামেস্ক ও দখল করা হয়। ইবরাহিম পাশা এশিয়া মাইনর আক্রমণ করেন এবং উজিরে আজম রশিদ মুহাম্মদ পাশাকে কোনিয়ার যুদ্ধে পরজিত করেন।


title: ইবরাহিম পাশা

text: কুতাহয়ার চুক্তির পর সিরিয়া মুহাম্মদ আলির হাতে আসে। অভিযানের পর ইবরাহিম সিরিয়ার গভর্নরের পদ পান। ফরাসি অফিসার বেফর্ট দা হাওটপল ১৮৩৪ থেকে ১৮৩৭ সাল পর্যন্ত সহায়তা করেছেন। তিনি ইবরাহিম পাশার সেনাপ্রধান ছিলেন।


title: ইবরাহিম পাশা

text: ১৮৩৮ সালে পুনরায় উসমানীয়দের সাথে মিশরের দ্বন্দ্ব্ব দেখা দেয়। ইবরাহিম পাশা নেজিবের যুদ্ধে উসমানীয়দের বিরুদ্ধে জয়ী হন। যুক্তরাজ্য ও অস্ট্রীয় সাম্রাজ্য এসময় হস্তক্ষেপ করে। ফলে মিশরীয়রা সামনে অগ্রসর হয়নি। শেষপর্যন্ত ১৮৪১ সালের ফেব্রুয়ারিতে তিনি সিরিয়া ত্যাগ করেন।


title: ইবরাহিম পাশা

text: ইবরাহিম পাশা তার বাকি জীবন শান্তিতে অতীবাহিত করেছেন। তবে তার স্বাস্থ্য ভেঙে পড়েছিল। ১৮৪৬ সালে তিনি পশ্চিম ইউরোপ সফরে যান। তার পিতা মুহাম্মদ আলি শারিরীক ভাবে অক্ষম হয়ে পড়লে তাকে তত্ত্বাবধায়ক নিযুক্ত করা হয়। জুলাই থেকে শুরু করে ১৮৪৮ সালের ১০ নভেম্বর মৃত্যুর আগ পর্যন্ত তিনি এই দায়িত্বে ছিলেন।


title: জসপ্রীত বুমরাহ

text: জসপ্রীত জসবীরসিং বুমরাহ (; জন্ম: ৬ ডিসেম্বর, ১৯৯৩) গুজরাটের আহমেদাবাদে জন্মগ্রহণকারী উদীয়মান ভারতীয় ক্রিকেটার। ভারত ক্রিকেট দলের অন্যতম সদস্য তিনি। দলে তিনি মূলতঃ ডানহাতে ফাস্ট-মিডিয়াম বোলিং করে থাকেন। ঘরোয়া ক্রিকেটে গুজরাট ও মুম্বাই ইন্ডিয়ান্সের পক্ষে খেলছেন জসপ্রীত বুমরাহ।


title: জসপ্রীত বুমরাহ

text: ৪ এপ্রিল, ২০১৩ তারিখে ২২ বছর বয়সী জসপ্রীতের ইন্ডিয়ান টি২০ লীগের ৬ষ্ঠ আসরে মুম্বাই ইন্ডিয়ান্সের পক্ষে সফলতম অভিষেক ঘটে তার। রয়্যাল চ্যালেঞ্জার্স ব্যাঙ্গালোরের পক্ষে ৩/৩২ লাভ করেন তিনি। এরফলে তিনি দ্বিতীয় বোলার হিসেবে অভিষেকে তিন উইকেট লাভে সক্ষমতা দেখান। ঐ মৌসুমে তিনি ১০টি প্রথম-শ্রেণীর ক্রিকেটে অংশ নেন। ২০১২-১৩ মৌসুমের সৈয়দ মুশতাক আলী ট্রফিতে মহারাষ্ট্রের বিপক্ষে টি২০ অভিষেক হয়। দলকে শিরোপা জয়ের পাশাপাশি ম্যান অব দ্য ম্যাচেরও পুরস্কার পান তিনি। চূড়ান্ত খেলায় পাঞ্জাবের বিপক্ষে তিনি ৩/১৪ পেয়েছিলেন।


title: জসপ্রীত বুমরাহ

text: জানুয়ারি, ২০১৬ সালে ভারতের টুয়েন্টি২০ আন্তর্জাতিক দলের সদস্য মনোনীত হন। আঘাতপ্রাপ্ত ভুবনেশ্বর কুমারের পরিবর্তে সফরকারী অস্ট্রেলিয়ার বিপক্ষে তার এই অংশগ্রহণের সুযোগ ঘটে। ২৩ জানুয়ারি, ২০১৬ তারিখে অস্ট্রেলিয়ার বিপক্ষে একদিনের আন্তর্জাতিকে অভিষেক হয়। নির্ধারিত ১০ ওভারে ৪০ রান দিয়ে ২ উইকেট পান তিনি। এরপর তিনি টুয়েন্টি২০ আন্তর্জাতিকে কার্যকরী ৩/২৩ লাভ করেন।


title: জসপ্রীত বুমরাহ

text: ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ৫ ফেব্রুয়ারি, ২০১৬ তারিখে ভারত দলের খেলোয়াড়দের তালিকা প্রকাশ করা হয়। ১৫-সদস্যের দলটিতে তিনিও অন্যতম সদস্য মনোনীত হন।


title: সাগর মালা প্রকল্প

text: সাগরমালা প্রকল্প হল ভারত সরকার এর জাহাজ মন্ত্রকের একটি প্রকল্প ।এই প্রকল্পের মাধ্যমে ভারতের ১২ টি সমুদ্র বন্দর , ছোট বন্দর ও ১২০৮ টি দ্বীপের উন্নয়ন ঘটানো হবে এবং এর দ্বারা ৬ টি নতুন বন্দর ও মৎস বন্দর তৈরি করা হবে। বন্দর গুলিকে তার পশ্চাত ভূমির সঙ্গে রেল, সড়ক ও অভ্যন্তরিন জলপথ দ্বারা যুক্ত করা হবে। সাগর মালা প্রকল্পটি একটি কৌশলগত ও গ্রাহক ভিত্তিক ₹৮ ট্রিলিয়ন (মার্কিন $১২০ বিলিয়ন বা € ১০০ বিলিয়ন) বিনিয়োগ উদ্যোগ। যা ভারতের ৬+ বৃহত্ত বন্দর স্থাপন, কয়েক ডজন আরও বন্দরের আধুনিকীকরণ, ১৪+ উপকূলীয় অর্থনৈতিক অঞ্চল গঠন এবং কমপক্ষে ২৯ টি উপকূলীয় অর্থনৈতিক ইউনিট, খনি, শিল্পকলা, রেল, সড়ক ও বিমানবন্দর সংযোগ তৈরি করা এই বন্দরগুলির সঙ্গে, যার ফলে ১১০ বিলিয়ন মার্কিন ডলারের রপ্তানি আয় বৃদ্ধি, ১৫০,০০০ টি সরাসরি কর্মসংস্থান সৃষ্টি এবং এর বেশ কয়েক গুন পরোক্ষ চাকরি। এটি ভারতের বন্দরের আধুনিকীকরণের লক্ষ্যে কাজ করছে, যাতে বন্দরের নেতৃত্বাধীন উন্নয়ন বৃদ্ধি করা যায় এবং ভারতের প্রবৃদ্ধিতে অবদান রাখার জন্য উপকূলরেখা গড়ে তোলা যায়। এটি "বিদ্যমান বন্দরগুলিকে বিশ্বের আধুনিক শ্রেণির বন্দরগুলিতে রূপান্তর করবে এবং বন্দর, শিল্প দফতর এবং পশ্চৎভূমির সঙ্গে বন্দরকে সড়ক, রেল, অভ্যন্তরীণ ও উপকূলীয় জলপথের মাধ্যমে যুক্ত করবে। এর ফলে বন্দর অর্থনৈতিক কর্মকান্ডে চালিত হবে উপকূলীয় এলাকায়। "


title: সাগর মালা প্রকল্প

text: এই প্রকল্পের দ্বারা ভারতের বন্দর গুলির যেমন উন্নতি ঘটবে তেমনি বানিজ্যের প্রসার ঘটবে। এই প্রকল্প রুপায়নের লক্ষে পশ্চিমবঙ্গের সাগর দ্বীপ এর পশ্চিম প্রান্তে নতুন বন্দরের শিলান‍্যাশ হবে ১৫-২১ ফ্রেবুয়ারি ২০১৬ এর মধ্যে।


title: সাগর মালা প্রকল্প

text: জাহাজ মন্ত্রকের মতে এই প্রকল্প রুপায়নে ৭০০০০ টাকা(₹) প্রয়োজন। এই প্রকল্পে বন্দর গুলি রাজ্য ও কেন্দ্র সরকার যৌথ ভাবে তৈরি করবে। যেমন সাগর দ্বীপ বন্দর রুপায়নে রাজ্য সরকার ২৬% ও কেন্দ্র সরকার ৭৪% অর্থের যোগান দেবে।


title: সাগর মালা প্রকল্প

text: এই প্রকল্পে নতুন ৬ টি বন্দর তৈরির সিদ্ধান্ত হয়েছে এই বন্দর ছয়টি হল-


title: উড়িষ্যার বন্দর

text: ঊড়িষায় প্রায় ৪০০ কিলোমিটার উপকূলরেখা রয়েছে। এই উপকূলরেখা তথা সমুদ্রতীরে বন্দ গুলি গড়ে উঠেছে। এই বন্দর গুলি প্রধানত কয়লা ও আকরিক লোহা রপ্তানি ও খনিজ তেল আমদানি করে।ঊড়িষায় ১ টি প্রধান ও ৩টি অপ্রধান বা ছোট বন্দর রয়েছে।এই বন্দর গুলির তালিকা -


title: উসমান আলি খান, সপ্তম আসাফ জাহ

text: নিজাম স্যার মীর উসমান আলি খান সিদ্দিকি সপ্তম আসাফ জাহ (), জন্মনাম মীর উসমান আলি খান বাহাদুর (; ৬ এপ্রিল ১৮৮৬ – ২৪ ফেব্রুয়ারি ১৯৬৭) ছিলেন হায়দ্রাবাদ ও বেরার রাজ্যের শেষ নিজাম। তিনি ১৯১১ থেকে ১৯৪৮ সাল পর্যন্ত হায়দ্রাবাদ শাসন করেছেন। এরপর অপারেশন পোলোর ফলে হায়দ্রাবাদ ভারতের অংশ হয়। পরবর্তীতে ১৯৫০ সালের ২৬ জানুয়ারি তাকে হায়দ্রাবাদ রাজ্যের রাজপ্রমুখ করা হয়। ১৯৫৬ সালের ৩১ ডিসেম্বর পর্যন্ত তিনি এই পদে ছিলেন। এসময় রাজ্যকে ভাষার ভিত্তিতে ভাগ করে অন্ধ্র প্রদেশ, কর্ণাটক ও মহারাষ্ট্রের অংশ করা হয়।


title: উসমান আলি খান, সপ্তম আসাফ জাহ

text: উসমান আলি খান তার পিতার মৃত্যুর পর ১৯১১ সালে নিজাম হন। ভারতের স্বাধীনতার পূর্বে হায়দ্রাবাদ রাজ্য ছিল দেশীয় রাজ্যসমূহের মধ্যে সর্ববৃহৎ। এর আয়তন ছিল ৮৬,০০০ বর্গ মাইল (২,২৩,০০০ বর্গ কিমি) যা বর্তমান যুক্তরাজ্যের প্রায় সমান। হায়দ্রাবাদের শাসককে ভারতে সবচেয়ে উচু মর্যাদা সম্পন্ন রাজন্য হিসেবে গণ্য করা হত। যে পাঁচজন দেশীয় রাজা ২১টি গান স্যালুট পেতেন হায়দ্রাবাদের শাসক ছিলেন তাদের অন্যতম। তার নিজাম উপাধি ছিল অন্যদের চেয়ে স্বতন্ত্র। প্রথম বিশ্বযুদ্ধে ব্রিটিশদের অর্থনৈতিকভাবে সহায়তা করায় তাকে ব্রিটিশ সিংহাসনের বিশ্বস্ত মিত্র ঘোষণা করা হয়েছিল।


title: উসমান আলি খান, সপ্তম আসাফ জাহ

text: নিজাম থাকাকালীন সময় তাকে পৃথিবীর সবচেয়ে ধনী ব্যক্তি হিসেবে গণ্য করা হত। ১৯৪০ এর দশকের শুরুর দিকে তার ২ বিলিয়ন মার্কিন ডলারের সম্পদ ছিল বলে জানা যায়। সেসময় নবগঠিত ভারতীয় ইউনিয়ন সরকারের কোষাগারের রিপোর্ট মোতাবেক বার্ষিক রাজস্ব ছিল এক বিলিয়ন মার্কিন ডলার। ১৯৩৭ সালের ২২ ফেব্রুয়ারি টাইম ম্যাগাজিনে পৃথিবীর সবচেয়ে সম্পদশালী ব্যক্তি বর্ণনা করে প্রচ্ছদে তার ছবি ছাপা হয়। ধারণা করা হয় যে ১৯৬৭ সালে মৃত্যুর আগ পর্যন্ত তিনি দক্ষিণ এশিয়ার সবচেয়ে সম্পদশালী ব্যক্তি ছিলেন। যাইহোক, সে সময় তার সম্পদ এক বিলিয়ন ডলারে নেমে আসে কারণ এটি বেশিরভাগই ভারত সরকার দ্বারা সরিয়ে নেয়া হয়েছিল।


title: উসমান আলি খান, সপ্তম আসাফ জাহ

text: এটি "গোলকোন্ডা খনি" যা নিজামের বিশাল সম্পদ রাজস্বের মূল উৎস ছিল (ভূমি রাজস্বের বিপরীতে - যা অধিকাংশ রাজাদের সাথে সাধারণ)। হাইড্রাবাদ এবং বেরার এই রাজত্ব ছিল 19 ম শতাব্দীতে বিশ্বের বাজারে হীরাগুলির একমাত্র সরবরাহকারী।


title: উসমান আলি খান, সপ্তম আসাফ জাহ

text: উসমান আলি খান রাজ্যের সার্বভৌম শাসক ছিলেন। তাকে শিক্ষা, বিজ্ঞান ও উন্নয়নের পৃষ্ঠপোষক হিসেবে দেখা হয়। তার ৩৭ বছরের শাসনামলে বিদ্যুত, রেলপথ, সড়ক ও বিমান ব্যবস্থা গড়ে তোলা হয়। রাজ্যের নিজামসাগর হ্রদ খনন করা হয় এবং তুঙ্গাভদ্রা নদীতে কিছু সেচ প্রকল্প চালু করা হয়।


title: উসমান আলি খান, সপ্তম আসাফ জাহ

text: হায়দ্রাবাদ শহরের প্রায় সকল সরকারি ভবন যেমন উসমানিয়া জেনারেল হাসপাতাল, হায়দ্রাবাদ উচ্চ আদালত, আসাফিয়া লাইব্রেরী (বর্তমানে "স্টেট সেন্ট্রাল লাইব্রেরী"), টাউন হল (বর্তমানে "এসেম্বলি হল"), জুবিলি হল, হায়দ্রাবাদ জাদুঘর (বর্তমানে "স্টেট মিউজিয়াম"), নিজামিয়া অবজারভেটরি এবং অন্যান্য অনেক স্মৃতিস্থাপনা তার শাসনামলে নির্মিত হয়। বাজেটের ১১% শিক্ষায় ব্যয় হত। এসময় উসমানিয়া বিশ্ববিদ্যালয় এবং অন্যান্য স্কুল, কলেজ ও একটি অনুবাদ বিভাগ চালু করা হয়। প্রাথমিক শিক্ষা বাধ্যতামূলক করা হয় এবং দরিদ্রদের জন্য তা বিনামূল্যে প্রদান করা হয়।


title: উসমান আলি খান, সপ্তম আসাফ জাহ

text: তিনি দিল্লিতে হায়দ্রাবাদ হাউস প্রতিষ্ঠা করেছেন। বর্তমানে এটি ভারত সরকারের কূটনৈতিক বৈঠকের জন্য ব্যবহৃত হয়। তিনি অস্ট্রেলীয় নৌবাহিনীর জন্যও অর্থ প্রদান করেছেন।


title: উসমান আলি খান, সপ্তম আসাফ জাহ

text: মারাঠওয়াডা অঞ্চলে কৃষি গবেষণা তিনি চালু করেছিলেন। ভারতের স্বাধীনতার পর ভারত সরকার তার চালু করা এসব সুযোগ সুবিধাকে আরো উন্নত করে।


title: উসমান আলি খান, সপ্তম আসাফ জাহ

text: উসমান আলি খান ভারতে ও ভারতের বাইরে অনেক প্রতিষ্ঠানে অর্থ দান করেছেন। এর মধ্যে রয়েছে জামিয়া নিজামিয়া, দারুল উলুম দেওবন্দ, বেনারস হিন্দু বিশ্ববিদ্যালয় ও আলিগড় মুসলিম বিশ্ববিদ্যালয়।


title: উসমান আলি খান, সপ্তম আসাফ জাহ

text: তিনি তার শাসনামলে শিক্ষাক্ষেত্রে সংস্কার সাধন করেন। তিনি উসমানিয়া বিশ্ববিদ্যালয়ের প্রতিষ্ঠাতা।


title: উসমান আলি খান, সপ্তম আসাফ জাহ

text: 1908 সালের মহান মুসি বন্যার পর, আনুমানিক 50,000 জন মানুষকে হত্যা করে, ওজমান সাগর ও হিমায়াত সাগরের আরেকটি বড় বন্যা প্রতিরোধের জন্য নিজাম দুটি হ্রদ নির্মাণ করেন। প্রাক্তন তার নামকরণ করা হয়, এবং পরে তার পুত্র আজম জহির মীর হিমায়াত আলী খান পরে।


title: উসমান আলি খান, সপ্তম আসাফ জাহ

text:
1941 সালে তিনি রাজ্যের কেন্দ্রীয় ব্যাংক হিসেবে নিজের ব্যাংক, "হায়দ্রাবাদ স্টেট ব্যাংক" (পরে 2017 সালে ভারতের স্টেট ব্যাংকের সাথে মিলিত) তৈরি করেন।
এটি হায়দ্রাবাদ স্টেট ব্যাংক অ্যাক্টের অধীনে 8 আগস্ট, 1941 সালে প্রতিষ্ঠিত হয়েছিল। ব্যাংকটি ওসমানিয়া মুদ্রায় হায়দ্রাবাদের মুদ্রা পরিচালিত করে।


title: উসমান আলি খান, সপ্তম আসাফ জাহ

text: এটি ভারতের একমাত্র রাজ্য ছিল যার সাথে মুদ্রা ছিল (মুদ্রা) - হায়দ্রাবাদ রুপি।


title: উসমান আলি খান, সপ্তম আসাফ জাহ

text: ১৯৪৭ সালে ব্রিটিশদের ভারত ত্যাগের সময় দেশীয় রাজ্যসমূহ ভারত বা পাকিস্তানের যেকোনো একটিতে যোগ দেয়ার স্বাধীনতা দেয়া হয়। এসময় নিজামের শাসনাধীনে প্রায় ১৬ মিলিয়ন জনগণ এবং ৮২,৬৯৮ বর্গ মাইলের অঞ্চল ছিল। নিজাম ভারত বা পাকিস্তান কোনো রাষ্ট্রেই যোগ দেয়ার পক্ষে ছিলেন না। তিনি ব্রিটিশ কমনওয়েলথের মধ্যে হায়দ্রাবাদকে একটি পৃথক স্বাধীন রাষ্ট্র হিসেবে রাখতে চেয়েছিলেন।


title: উসমান আলি খান, সপ্তম আসাফ জাহ

text: শেষপর্যন্ত ১৯৪৮ সালে ভারত সরকার হায়দ্রাবাদ দখলের সিদ্ধান্ত নেয়। এ উদ্দেশ্যে পরিচালিত অভিযানের নাম দেয়া হয় অপারেশন পোলো। মেজর জেনারেল জয়ন্ত নাথ চৌধুরীর অধীনে এক ডিভিশন ভারতীয় সেনা ও একটি ট্যাঙ্ক ব্রিগেড হায়দ্রাবাদে আক্রমণ চালায়। আগ্রাসী ভারতীয় বাহিনী যুদ্ধে নিজামের বাহিনী ও নিজামের সরকারী বাহিনীর সহায়তাকারী গণ মুক্তিফৌজকে পরাজিত করে।


title: উসমান আলি খান, সপ্তম আসাফ জাহ

text: ১৯৪৭ সালে নিজাম প্রিন্সেস এলিজাবেথকে তার বিয়ে উপলক্ষে হীরা, টায়রা খচিত একটি হাড় উপহার দেন। এটি হায়দ্রাবাদের নিজামের হাড় নামে পরিচিত।


title: উসমান আলি খান, সপ্তম আসাফ জাহ

text: তিনি তার ১৩ বছর বয়স থেকে শুরু করে বাকি জীবন কিং কোঠি প্রাসাদে কাটিয়েছেন। সিংহাসনে আরোহণের পরও তিনি চৌমহল্লা প্রাসাদে যাননি।


title: উসমান আলি খান, সপ্তম আসাফ জাহ

text: ১৯২০ সালের ১৪ এপ্রিল উসমান আলি খানের সাথে তার প্রথম স্ত্রী আজমাতুন্নিসা বেগমের বিয়ে হয়। আজম জাহ ও মুয়াজ্জাম জাহ তাদের পুত্র। তার দ্বিতীয় স্ত্রী ছিলেন ইকবাল বেগম। তার জ্যেষ্ঠ পুত্র আজম জাহর সাথে শেষ উসমানীয় খলিফা দ্বিতীয় আবদুল মজিদের কন্যা দুররু শেহভারের বিয়ে হয়। মুয়াজ্জাম শাহ উসমানীয় রাজকুমারি নিলুফারকে বিয়ে করেন।


title: উসমান আলি খান, সপ্তম আসাফ জাহ

text: উসমান আলি খান ১৯৬৭ সালের ২৪ ফেব্রুয়ারি মারা যান। তার জানাজা ভারতের ইতিহাসে সর্ববৃহৎ জানাজাসমূহের মধ্যে অন্যতম ছিল।


title: উসমান আলি খান, সপ্তম আসাফ জাহ

text: আনুমানিক 10 লাখ মানুষ নিজাম বন্দুক-কার্ট মিছিলের অংশ হয়ে উঠেছে। নিযামের অন্ত্যেষ্টিক্রিয়া ছিল ভারতের ইতিহাসের সবচেয়ে বড় অ-ধর্মীয়, অ-রাজনৈতিক সমাবেশ।


title: উসমান আলি খান, সপ্তম আসাফ জাহ

text: তার সম্মাননার মধ্যে রয়েছে,


title: উসমান আলি খান, সপ্তম আসাফ জাহ

text: উসমানিয়া বিশ্ববিদ্যালয় তার নামে নামকরণ করা হয়েছে।


দি সিকিউরিটি প্রিন্টিং কর্পোরেশন (বাংলাদেশ) লিমিটেড () হল বাংলাদেশে ব্যাংকনোট ও সরকারি ডাকটিকিটের প্রধান ছাপাখানা। ১৯৮৮ সালে প্রতিষ্ঠিত এই প্রতিষ্ঠানটি বাংলাদেশ ব্যাংকের একটি প্রকল্প হিসেবে কার্যক্রম শুরু করে। ১৯৯২ সালের এপ্রিল থেকে, এটি দেশের উপস্থিত আইনের আওতাধীন স্বায়ত্তশাসিত প্রতিষ্ঠান হিসেবে কাজ শুরু করে। এটি আন্তর্জাতিক সরকারি ছাপাখানা সমিতির নিয়মিত সদস্য। নেপাল সহ আরও বহু দেশ এর চাররংবিশিষ্ট উন্নত ডাকটিকিটের ক্রেতা।


title: দি সিকিউরিটি প্রিন্টিং কর্পোরেশন (বাংলাদেশ) লিমিটেড

text: ২০১৩ সালে এর রজত জয়ন্তী উপলক্ষে প্রতিষ্ঠানটি সীমিত পরিমাণে ২৫ টাকার স্মারক নোট অবমুক্ত করে।


title: পাঁচগাছিয়া ইউনিয়ন

text: পাঁচগাছিয়া বাংলাদেশের ফেনী জেলার অন্তর্গত ফেনী সদর উপজেলার একটি ইউনিয়ন।


title: পাঁচগাছিয়া ইউনিয়ন

text: ফেনী সদর উপজেলার উত্তর-পশ্চিমাংশে পাঁচগাছিয়া ইউনিয়নের অবস্থান। এ ইউনিয়নের উত্তরে শর্শদি ইউনিয়ন, পূর্বে ফেনী পৌরসভা, দক্ষিণ-পূর্বে বালিগাঁও ইউনিয়ন, দক্ষিণে দাগনভূঁইয়া উপজেলার জায়লস্কর ইউনিয়ন, দক্ষিণ-পশ্চিমে দাগনভূঁইয়া উপজেলার রাজাপুর ইউনিয়ন এবং পশ্চিমে দাগনভূঁইয়া উপজেলার সিন্দুরপুর ইউনিয়ন অবস্থিত।


title: পাঁচগাছিয়া ইউনিয়ন

text: পাঁচগাছিয়া ইউনিয়ন ফেনী সদর উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম ফেনী সদর থানার আওতাধীন। এটি জাতীয় সংসদের ২৬৬নং নির্বাচনী এলাকা ফেনী-২ এর অংশ।


title: ১৯৭০ সালের ঢালিউড চলচ্চিত্রের তালিকা

text: ১৯৭০ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা।


title: খায়রাবাদ নদী

text: খায়রাবাদ নদী বাংলাদেশের দক্ষিণ-পশ্চিমাঞ্চলের ঝালকাঠি এবং বরিশাল জেলার একটি নদী। নদীটির দৈর্ঘ্য ৪১ কিলোমিটার, গড় প্রস্থ ২৮২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক খায়রাবাদ নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২২।


title: খায়রাবাদ নদী

text: খায়রাবাদ নদীটি ঝালকাঠি জেলার নলছিটি উপজেলার দপদপিয়া ইউনিয়নে প্রবহমান কীর্তনখোলা নদী হতে উৎপত্তি লাভ করেছে। অতঃপর এর জলধারা সিধকাঠি, গারুরিয়া এবং বাকেরগঞ্জ পৌরসভা পেরিয়ে বরিশাল জেলার বাকেরগঞ্জ উপজেলার কলসকাটি ইউনিয়নে প্রবহমান বুড়িশ্বর-পায়রা নদীতে পতিত হয়েছে। নদীটি মৌসুমি প্রকৃতির। বর্ষাকালে পর্যাপ্ত পরিমাণে পানির প্রবাহ দৃষ্ট হলেও শুকনো মৌসুমে নদীটি প্রায় শুকিয়ে যায়। নদীতে জোয়ার-ভাটার প্রভাব পরিলক্ষিত হয়।


title: ১৯৭১ সালের বাংলাদেশী চলচ্চিত্রের তালিকা

text: ১৯৭১ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা।


title: শায়েস্তাগঞ্জ পৌরসভা

text: শায়েস্তাগঞ্জ পৌরসভা বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘ক’’ শ্রেনীভূক্ত পৌরসভা।


title: শায়েস্তাগঞ্জ পৌরসভা

text: শায়েস্তাগঞ্জ পৌরসভাটি সিলেট বিভাগের হবিগঞ্জ জেলার সদর উপজেলার অন্তর্ভুক্ত। এই পৌর এলাকাটির আয়তন ১০.৪০ বর্গ কিলোমিটার।


title: শায়েস্তাগঞ্জ পৌরসভা

text: শায়েস্তাগঞ্জ পৌরসভাটি ১৯৯৮ সালে গঠিত হয় এবং ২০১৩ সাল থেকে 'প্রথমশ্রেণির পৌরসভা' হিসাবে পরিগণিত হয়।


title: শায়েস্তাগঞ্জ পৌরসভা

text: বিগত ২০১৫ সালের ৩০ ডিসেম্বর তারিখে অনুষ্ঠিত পৌরসভা নির্বাচনে আওয়ামী লীগ সমর্থিত প্রার্থী আবদুস ছালেক মিয়া মেয়র পদে নির্বাচিত হয়েছেন।


title: হবিগঞ্জ পৌরসভা

text: হবিগঞ্জ পৌরসভা বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘ক’’ শ্রেনীভূক্ত পৌরসভা।


title: হবিগঞ্জ পৌরসভা

text: হবিগঞ্জ পৌরসভাটি সিলেট বিভাগের হবিগঞ্জ জেলার সদর উপজেলার অন্তর্ভুক্ত। এই পৌর এলাকাটির আয়তন ৯.০৫ বর্গ কিলোমিটার।


title: হবিগঞ্জ পৌরসভা

text: হবিগঞ্জ পৌরসভাটি গঠিত হয় ১৮৮১ সালে।


title: হবিগঞ্জ পৌরসভা

text: বিগত ২০১৫ সালের ৩০ ডিসেম্বর তারিখে অনুষ্ঠিত পৌরসভা নির্বাচনে বিএনপি সমর্থিত প্রার্থী জি কে গৌউছ মেয়র পদে নির্বাচিত হয়েছেন।


title: ইসরার আলী

text: ইসরার আলী (; জন্ম: ১ মে, ১৯২৭ - মৃত্যু: ১ ফেব্রুয়ারি, ২০১৬) ব্রিটিশ ভারতের জলন্ধরে জন্মগ্রহণকারী বিশিষ্ট পাকিস্তানী আন্তর্জাতিক ক্রিকেটার ছিলেন। পাকিস্তান ক্রিকেট দলের সদস্য হিসেবে ১৯৫২-৫৩ মৌসুমে প্রথম টেস্টে ভারতের বিপক্ষে অংশ নেন।


title: ইসরার আলী

text: ১৯৫৭-৫৮ মৌসুমে বাহাওয়ালপুরের সদস্য হিসেবে কায়েদ-ই-আজম ট্রফিতে পাঞ্জাব দলের বিপক্ষে খেলেন। ঐ খেলায় ৫৮ রানে ৯ উইকেট পেয়েছিলেন তিনি।


title: ইসরার আলী

text: ১৯৫২-৫৩ মৌসুমে ভারতের বিপক্ষে শীর্ষসারির ব্যাটসম্যান হিসেবে তিনি দুইটি টেস্টে অংশ নিয়েছেন। এরপর ১৯৫৯-৬০ মৌসুমে সফরকারী অস্ট্রেলিয়ার বিপক্ষে নীচের সারির ব্যাটসম্যান ও উদ্বোধনী বোলার হিসেবে খেলেন। ২৫.৬৬ গড়ে ৬ উইকেট পান। তন্মধ্যে লেস ফাভেলকেই চারবার আউট করেন।


title: ইসরার আলী

text: ২২ জানুয়ারি, ২০১১ তারিখে আসলাম খোখারের দেহাবসানের পর তিনি পাকিস্তানের সর্বাপেক্ষা বয়োঃজ্যেষ্ঠ টেস্ট ক্রিকেটার ছিলেন। ১ ফেব্রুয়ারি, ২০১৬ তারিখে ৮৮ বছর বয়সে তাঁর দেহাবসান ঘটে।


title: ২৯তম জাতীয় চলচ্চিত্র পুরস্কার (বাংলাদেশ)

text: ২৯তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ২৯তম আয়োজন; যা ২০০৪ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।


title: মাহবুব আলি খান, ষষ্ঠ আসাফ জাহ

text: ষষ্ঠ আসাফ জাহ মীর মাহবুব আলি খান সিদ্দিকি () (১৭ আগস্ট ১৮৬৬ – ২৯ আগস্ট ১৯১১) ছিলেন হায়দ্রাবাদের ষষ্ঠ নিজাম। তিনি ১৮৬৯ থেকে ১৯১১ সাল পর্যন্ত হায়দ্রাবাদ শাসন করেছেন।


title: মাহবুব আলি খান, ষষ্ঠ আসাফ জাহ

text: মীর মাহবুব আলি খান ১৮৬৬ সালের ১৭ আগস্ট হায়দ্রবাদের পুরানি হাভেলিতে জন্মগ্রহণ করেন। তিনি আফজালউদ্দৌলার একমাত্র পুত্র সন্তান ছিলেন।


title: মাহবুব আলি খান, ষষ্ঠ আসাফ জাহ

text: মাহবুব আলি খানের দুই বছর বয়সে তার পিতা মারা যান। এরপর তিনি ১৮৬৯ সালে ষষ্ঠ নিজাম হন। প্রথম সালার জং তাকে নিজামের পদে বসান। এসময় নবাব রশিদউদ্দিন খান "তৃতীয় শামসুল উমরা" নিজামের অভিভাবক হন। ১৮৮১ সালের ১২ ডিসেম্বর শামসুল উমরা মারা যাওয়ার পর সালার জং একমাত্র অভিভাবকের দায়িত্ব পান। ১৮৮৩ সালের ৮ ফেব্রুয়ারি মৃত্যুর আগ পর্যন্ত তিনি অভিভাবকের দায়িত্ব পালন করেছেন। মাহবুব আলি খান গৃহশিক্ষকদের তত্ত্বাবধানে পড়াশোনা করেছেন। ক্যাপ্টেন জন ক্লার্ককে তার গৃহশিক্ষক হিসেবে নিযুক্ত করা হয়েছিল। এছাড়াও আরবি, ফার্সি ও উর্দু পন্ডিতদের কাছেও তিনি শিক্ষালাভ করেছেন।


title: মাহবুব আলি খান, ষষ্ঠ আসাফ জাহ

text: মাহবুব আলি খান শাসক হিসেবে সম্মানিত ছিলেন। তাকে "মাহবুব আলি পাশা" বলে ডাকা হত। আরাস্তু ইয়ার জং উপাধিপ্রাপ্ত ড. আবদুল হুসাইন ছিলেন মাহবুব আলি খানের চিকিৎসক।


title: মাহবুব আলি খান, ষষ্ঠ আসাফ জাহ

text: মাহবুব আলি খান বিলাসবহুল জীবনাচরণের জন্য পরিচিত ছিলেন। পোষাক ও গাড়ির প্রতি তার আকর্ষণ ছিল। তৎকালীন সময়ে তার পোশাক সংগ্রহ ছিল সবচেয়ে সমৃদ্ধ। এসবের মধ্যে ছিল শেরওয়ানি, শার্ট, কো, কলার, মোজা, জুতা, পাগড়ি, লাঠি, সুগন্ধি। তিনি জ্যাকব ডায়মন্ড ক্রয় করেছিলেন। এটি নিজামের রত্নের মধ্যে অন্যতম ছিল। বর্তমানে তা ভারত সরকারের মালিকানায় রয়েছে।


title: মাহবুব আলি খান, ষষ্ঠ আসাফ জাহ

text: ব্রিটিশ সম্মাননা


title: মাহবুব আলি খান, ষষ্ঠ আসাফ জাহ

text: বিদেশি সম্মাননা


title: উপনির্বাচন

text: উপনির্বাচন হল সংসদের বা অন্য কোন পরিষদের কোন সদস্যের মৃত্যু হলে, তিনি পদত্যাগ করলে বা অযোগ্য বলে ঘোষিত হলে, তাঁর শুন্য আসন পূরণ করতে যে নির্বাচন অণুষ্ঠিত হয়। এছাড়াও জাতীয় সংসদের কোন সদস্য একাধিক আসন থেকে নির্বাচিত হলে তাঁকে একটি আসন রেখে বাকি আসন ছেড়ে দিতে হয় এবং তাঁর পরিত্যক্ত আসনে উপনির্বাচন অনুষ্ঠিত হয়।


title: গুনাখালি নদী

text: গুনাখালি নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১০ কিলোমিটার, গড় প্রস্থ ১০০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গুনাখালি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৫।


title: গুনাখালি নদী

text: গুনাখালি নদীটি খুলনা জেলার পাইকগাছা উপজেলার লতা ইউনিয়নে প্রবহমান সালতা নদী হতে উৎপত্তি লাভ করেছে। অতঃপর এর একই জেলার একই উপজেলার একই ইউনিয়নের মধ্য দিয়ে প্রবাহিত হয়ে দেলুতি নদীতে পতিত হয়েছে। নদীটির উল্লেখযোগ্য কোনো শাখা-প্রশাখা নেই। উজান থেকে ভাটির দিকে এর প্রশস্ততা বেশি। নদীটিতে সারাবছর পানিপ্রবাহ থাকে এবং ছোটবড় নৌযান চলাচল করে। সমুদ্র উপকূলীয় এলাকার নদী হওয়ায় নদীতে জোয়ার ভাটার প্রভাব আছে।


title: আফজালউদ্দৌলা, পঞ্চম আসাফ জাহ

text: আফজালউদ্দৌলা, পঞ্চম আসাফ জাহ(১১ অক্টোবর ১৮২৭ – ২৬ ফেব্রুয়ারি ১৮৬৯) ছিলেন হায়দ্রাবাদের নিজাম। তিনি ১৮৫৭ থেকে ১৮৬৯ সাল পর্যন্ত শাসন করেছেন।


title: আফজালউদ্দৌলা, পঞ্চম আসাফ জাহ

text: আফজালউদ্দৌলার শাসনাধীন সমগ্র অঞ্চলকে ৫টি সুবা তথা প্রদেশে এবং ১৬টি জেলায় বিভক্ত ছিল। প্রত্যেক সুবা একজন সুবেদার এবং প্রত্যেক জেলা একজন তালুকদারের অধীনে থাকত। তার প্রধানমন্ত্রী সালার জং কিছু সংস্কার সাধন করেছিলেন। এর মধ্যে রয়েছে ১৮৫৫ সালে প্রতিষ্ঠিত সরকারি কেন্দ্রীয় কোষাগার। আফজালউদ্দৌলা হায়দ্রাবাদের রাজস্ব ও বিচার ব্যবস্থার সংস্কার করেছিলেন। তিনি ডাক বিভাগ চালু করেন এবং রেলপথ ও টেলিগ্রাফ নেটওয়ার্ক গড়ে তোলেন। ১৮৬১ সালে তাকে স্টার অফ ইন্ডিয়া পদকে ভূষিত করা হয়।


title: আফজালউদ্দৌলা, পঞ্চম আসাফ জাহ

text: আফজালউদ্দৌলা ছিলেন চতুর্থ আসাফ জাহ ও তার স্ত্রী সাহেবজাদি দিয়ালওয়ারুনিসা বেগম সাহেবার জ্যেষ্ঠ পুত্র।


title: আফজালউদ্দৌলা, পঞ্চম আসাফ জাহ

text: তিনি তিনবার বিয়ে করেছেন। তার প্রথম স্ত্রী সাহেবজাদি মাহবুব সাহেবা, দ্বিতীয় স্ত্রী সাহেবজাদি আল্লাহ রাখি বেগম এবং তৃতীয় স্ত্রী সাহেবজাদি হুসাইনি বেগম সাহেবা। তার চার পুত্র ও ছয় কন্যা ছিল। ১৮৬৯ সালের ২৬ ফেব্রুয়ারি তিনি হায়দ্রাবাদে ইন্তেকাল করেন। মক্কা মসজিদে তাকে দাফন করা হয়।


title: গুলিশাখালী নদী

text: গুলিশাখালী নদী বাংলাদেশের দক্ষিণ-পশ্চিমাঞ্চলের পটুয়াখালী এবং বরগুনা জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ১৪৫ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গুলিশাখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৭।


title: গুলিশাখালী নদী

text: গুলিশাখালী নদীটি পটুয়াখালী জেলার মির্জাগঞ্জ উপজেলার মির্জাগঞ্জ ইউনিয়নে প্রবহমান বুড়িশ্বর-পায়রা নদী হতে উৎপত্তি লাভ করেছে। অতঃপর এর জলধারা মাদারবুনিয়া, ছোট বিঘাই, বড় বিঘাই এবং গুলিশাখালী ইউনিয়ন পেরিয়ে বরগুনা সদর উপজেলার আয়লা পাটকালা ইউনিয়ন পর্যন্ত প্রবাহিত হয়ে বুড়িশ্বর-পায়রা নদীতে নিপতিত হয়েছে। নদীতে সারাবছর পানিপ্রবাহ দেখা যায় এবং ছোটবড় নৌযান চলাচল করে। উজান থেকে ভাটির দিকে নদীটির প্রশস্ততা বেশি। বর্ষাকালে নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত।


title: নাসিরউদ্দৌলা, চতুর্থ আসাফ জাহ

text: নাসিরউদ্দৌলা মীর ফারকুন্দা আলি খান সিদ্দিকি, চতুর্থ আসাফ জাহ (২৫ এপ্রিল ১৭৯৪ - ১৬ মে ১৮৫৭) ছিলেন হায়দ্রাবাদের নিজাম। ১৮২৯ থেকে ১৮৫৭ সাল পর্যন্ত তিনি শাসন করেছেন। তিনি তৃতীয় আসাফ জাহর জ্যেষ্ঠ পুত্র ছিলেন।


title: ঘাঘর নদী

text: ঘাঘর নদী বাংলাদেশের দক্ষিণ-পশ্চিমাঞ্চলের বরিশাল গোপালগঞ্জ এবং বাগেরহাট জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ৭২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘাঘর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৮।


title: ঘাঘর নদী

text: ঘাঘর নদীটি বরিশাল জেলার আগৈলঝাড়া উপজেলার বাকাল ইউনিয়নে প্রবহমান বিশারকন্দ-বাগদাখাল নদী হতে উৎপত্তি লাভ করেছে। অতঃপর এর জলধারা বাগেরহাট জেলার চিতলমারী উপজেলার কলাতলা ইউনিয়ন পর্যন্ত প্রবাহিত হয়ে শালদহ নদীতে নিপতিত হয়েছে। নদীতে সারাবছর পানিপ্রবাহ দেখা যায় এবং ছোটবড় নৌযান চলাচল করে। বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত।


title: মীর আকবর আলি খান সিকান্দার জাহ, তৃতীয় আসাফ জাহ

text: মীর আকবর আলি খান সিদ্দিকি সিকান্দার জাহ, তৃতীয় আসাফ জাহ (১১ নভেম্বর ১৭৬৮ – ২১ মে ১৮২৯) ছিলেন হায়দ্রাবাদের নিজাম। তিনি ১৮০৩ থেকে ১৮২৯ সাল পর্যন্ত হায়দ্রাবাদ শাসন করেছেন।


text: তার শাসনামলে হায়দ্রাবাদে ব্রিটিশরা সেনানিবাস স্থাপন করে। সেকান্দারাবাদ শহর তার নামে নামকরণ করা হয়েছে।


title: অন্ধ্রপ্রদেশের বন্দর ও পোতাশ্রয়সমূহ

text: অন্ধপ্রদেশের উপকূলরেখা দৈর্ঘ্য প্রায় ৭০০ কিলোমিটার। গুজরাটের পরে এই রাজ্যের বন্দরের পণ্য আমদানি রপ্তানি পরিমাণ সবচেয় বেশি। এই রাজ্যে ১ টি প্রধান বন্দর ও ১৪ টি অপ্রধান বা ছোট বন্দর রয়েছে। ৬ টি বন্দর পি-পি-পি প্রকল্প দ্বারা তৈরি করা হচ্ছে।


title: অন্ধ্রপ্রদেশের বন্দর ও পোতাশ্রয়সমূহ

text: রাজ্যটি প্রতিবছর প্রায় ৮০ মিলিয়ন টন পণ্য পরিবহন করে। এই রাজ্যের বন্দর গুলি প্রধানত চাল,লৌহ আকরিক,রপ্তানি করে এবং আমদানি করে খনিজ তেল ,প্রট্রোলিয়াম দ্রব,যন্ত্রাংশ প্রভৃতি।


title: রশীদ খান

text: রশীদ খান আরমান () (জন্ম: ২০ সেপ্টেম্বর, ১৯৯৮) নানগারহর এলাকায় জন্মগ্রহণকারী আফগানিস্তানের উদীয়মান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য তিনি। ১৮ অক্টোবর, ২০১৫ তারিখে জিম্বাবুয়ের বিপক্ষে তার একদিনের আন্তর্জাতিকে অভিষেক ঘটে। একই দলের বিপক্ষে ২৬ অক্টোবর, ২০১৫ তারিখে টুয়েন্টি২০ আন্তর্জাতিকে তার অভিষেক হয়। ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্য আফগান ক্রিকেট বোর্ড ৯ ফেব্রুয়ারি, ২০১৬ তারিখে জাতীয় দলের নামের তালিকা প্রকাশ করে। ১৫-সদস্যের দলটিতে তিনিও অন্যতম সদস্য মনোনীত হন। পাকিস্তান ক্রিকেট লীগে পেশোয়ার জালমি'র প্রতিনিধিত্ব করছেন তিনি।


title: রশীদ খান

text: রশীদ খান ১৯৯৮ সালে পূর্ব আফগানিস্তানের নাংগারে জন্মগ্রহণ করেন। তিনি জালালাবাদের বাসিন্দা এবং তার দশ ভাইবোন রয়েছে। তরুণ বয়সে, তার পরিবার আফগান যুদ্ধে পালিয়ে যায় এবং পাকিস্তানে কয়েক বছরের জন্য আশ্রয় নেয়। পরবর্তীতে তারা আফগানিস্তানে ফিরে আসেন এবং তার তাদের স্বাভাবিক জীবনে অভ্যস্থ হয়ে পড়েন এবং রশীদ তার পড়াশুনা চালিয়ে যেতে থাকেন। রশীদ তার বড় ভাইদের সাথে ক্রিকেট খেলে বড় হতে থাকেন এবং পাকিস্তানের অলরাউন্ডার শহীদ আফ্রিদিকে, যার বোলিং এ্যাকশনকে তিনি নিজের বোলিং এ্যাকশনে নিয়ে আসেন, তিনি তার আদর্শ হিসেবে বেছে নেন।


title: ৩১তম জাতীয় চলচ্চিত্র পুরস্কার (বাংলাদেশ)

text: ৩১তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩১তম আয়োজন; যা ২০০৬ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।


title: কৃষ্ণাপত্তনাম বন্দর

text:
কৃষ্ণাপত্তনাম বন্দর হল অন্ধ্রপ্রদেশ রাজ্যের নেল্লোর জেলার একটি গভীর জলের বেসরকারি বন্দর।এই বন্দর কেপিসিএল নামেও পরিচিত। জাহাজ বন্দরটি ভারতের পূর্ব উপকূলে চেন্নাই বন্দর থেকে ও নেল্লোর শহর থেকে দূরে অবস্থিত এবং বন্দরটির জলের গভীরতা ১৮.৫ মিটার। বন্দরটিতে হায়দ্রাবাদ ভিত্তিক সি.ভি.আর গোষ্ঠীর ৯২% ও লন্ডন ভিত্তক "৩আই গ্রুপ পিএলসি" সংস্থার ৮ % শেয়ার রয়েছে।
এই বন্দরটি ঐতিহাসিক ভিজয়ানগর সাম্রাজ্যের অন্তর্গত ছিল। এই বন্দর সেই সময় শ্রী কৃষ্ণদেবরায় কর্তৃক পরিচালিত হত। সুতরাং, এই জন্য বন্দরের নাম রাখা হয়েছে কৃষ্ণাপত্তনাম বন্দর।
কৃষ্ণাপত্তনাম হল ভারতের অন্ধ্রপ্রদেশ রাজ্যের দক্ষিণতম উপকূলবর্তী জেলা নেল্লোরের মুথুকুর মণ্ডলের একটি বন্দর শহর। ইতিহাস বলে যে, বিজয়নগর সাম্রাজ্যের সম্রাট শ্রী কৃষ্ণদেবড়িয়া এই বন্দর পরিচালনা করতেন, এই জন্য বন্দরকে কৃষ্ণাপত্তনাম বন্দর নামে অভিহিত করা হয়। বন্দরের পিছনে বকিংহাম খালের মধ্য দিয়ে ছোট নৌকা পরিচালনা করা হয় এবং দক্ষিণে চেন্নাই ও উত্তরে কৃষ্ণ নদী বদ্বীপের মধ্যে পণ্য পরিবহণের জন্য একটি জলপথ হিসাবে ব্যবহৃত হয়। পরবর্তীতে ১৯৬০ সালে লৌহ আকরিক এই পোর্ট থেকে কাঠের নৌকা দ্বারা রপ্তানি করা শুরু হয় এবং ১৯৮০ সালের প্রথম দিকে ভারত সরকার বন্দরটিকে একটি ছোট পোর্ট হিসাবে ঘোষণা করে।


title: কৃষ্ণাপত্তনাম বন্দর

text:
কৃষ্ণাপত্তনাম বন্দর (কেপিসিএল) হল ভারতের সর্ববৃহৎ বেসরকারী বন্দর। জুলাই ২০০৮ সালে ইউপিএ-এর সভাপতি সোনিয়া গান্ধী বন্দরটির উদ্বোধন করেন। বন্দরটি নবযুগা ইঞ্জিনিয়ারিং কোম্পানীর লিমিটেড দ্বারা নির্মিত হয়েছিল, অন্ধ্রপ্রদেশ সরকারের সাথে একটি বিল্ড-শেয়ার-ট্রান্সফার (BOST) চুক্তির অধীনে সিভিআর গ্রুপের প্রধান উদ্বেগ। বন্দরটি ৪,৫৫৩ একর এলাকা জুড়ে বিস্তৃত রয়েছে। বিল্ড-শেয়ার-ট্রান্সফার চুক্তি, ৩০ বছরের জন্য কার্যকর এবং আরও ৫০ বছর পর্যন্ত বাড়ানোর জন্য বন্দরের উদ্যোক্তাগন রাজ্য সরকারকে মোট রাজস্বের ২.৬% প্রথম ৩০ বছরের, ৩০ তম বছর থেকে ৫.৪% এবং ৪০ তম বছর থেকে ১০.৮% দিতে হবে। চুক্তিটিও বন্দরের তিনটি পর্যায়ে বন্দরের উন্নয়ন ঘটাবে, যা প্রথম পর্যায় জানুয়ারি ২০০৮ তারিখে সম্পন্ন হয়, ২০১২ সালে দ্বিতীয় পর্যায় এবং ২০১৭ সালের চূড়ান্ত পর্যায়ে কাজ শেষ হবে।
বন্দর উন্নয়নের প্রথম পর্যায়ে ₹১৪০০ কোটি টাকা খরচ করা হয়েছিল এবং ২০০৯ সালে এটি সম্পন্ন হয়েছিল। এই পর্যায়ে বন্দরটি ২৫ মিলিয়ন টন একটি বার্ষিক কার্গো হ্যান্ডলিং ক্ষমতা অর্জন করেছে। এই পর্যায়ে দুটি যান্ত্রিক লৌহ আকরিক বার্থ, একটি যান্ত্রিক কয়লার বার্থ এবং একটি যান্ত্রিক সাধারণ কার্গো বার্থ স্থাপন করা হয়েছে। পোর্টের উন্নয়নের দ্বিতীয় পর্যায়ে $২ বিলিয়ন মার্কিন ডলারের বিনিয়োগ করা হয় এবং কার্গো হ্যান্ডলিং ক্ষমতা বৃদ্ধি করে ৪০ মিলিয়ন টন করা হয়। ২০১৭ সাল নাগাদ বন্দরটি সম্পূর্ণরূপে বিকশিত হলে এটি ২০০ মিলিয়ন টন কার্গো প্রতিবছর পরিচালনা করবে। সম্প্রসারণের দ্বিতীয় পর্যায়ে মোট বার্থ সংখ্যা বৃদ্ধি পেয়ে হবে ১২ টি, যার অর্ধেক বার্থ কয়লা নিয়ন্ত্রণ করবে, বাকিগুলি সাধারণ, বাল্ক এবং কনটেইনারের কার্গো পরিচালনা করবে। বন্দরের জলের গভীরতা ১৮ মিটার থেকে ২১ মিটার পর্যন্ত উন্নত করা হবে।
২০১২ সালের সেপ্টেম্বর মাসে কেপিসিএল তার কন্টেইনার টার্মিনালের বছরে কন্টেইনার পরিচালনা ক্ষমতা ১.২ মিলিয়নে উন্নিত করেছিল। এই কন্টেইনার টার্মিনালে ৫ টি প্যানাম্যাক্স গেন্টরি ক্রেন, ৬৫০ মিটারের দুটি বার্থ রয়েছে এবং ১৩.৫ মিটারের চ্যানেলের গভীরতার সাথে ৮,০০০ কন্টেইনার বহনকারী জাহাজ নোঙর করতে পাড়ে। টার্মিনালটির উন্নয়নে দ্বিতীয় পর্যায়ে ১১,০০০ কোটি টাকার বিনিয়োগে করা হয় এবং ৪.৮ মিলিয়ন টন পন্য পরিবহন ক্ষমতা বৃদ্ধি করা হয়। বন্দরের মাধ্যমে বাণিজ্য সহজতর করার জন্য বন্দর ও অন্তর্দেশীয় কন্টেইনার ডিপোতে একটি কন্টেইনার মালবাহী রেল স্টেশন গড়ে তোলার জন্য কনটেইনার কর্পোরেশন অফ ইন্ডিয়া (কনকর্ক) সাথে একটি চুক্তি করেছে কেপিসিএল।


title: কৃষ্ণাপত্তনাম বন্দর

text:
কৃষ্ণাপত্তনাম বন্দর টার্মিনালটি পূর্ব উপকূলের একটি প্রধান ট্রান্স-শিপমেন্ট হাব হিসাবে আবির্ভূত হতে পারে। কিছু আন্তর্জাতিক শিপিং কন্টেইনার লাইনের মাধ্যমে গতিশীল উদ্যোগ গ্রহণ করা হচ্ছে।
২০০৮ সালে যখন বন্দরের উদ্বোধন করা হয়, তখন লৌহ আকরিক বন্দরটির সবচেয়ে গুরুত্বপূর্ণ পণ্যসম্ভার ছিল, যা ২০০৯-১০ সালে ১০.৫ মিলিয়ন টন পরিবহন করে বন্দরটি। কর্ণাটকের বেল্লি-হোসপেট অঞ্চল থেকে লোহার আকোরিক রপ্তানি নিষিদ্ধ হওয়ার পর থেকে বন্দরটি তার পন্য পরিবহনের ভিন্নতা (পোর্টফোলিওকে বৈচিত্রপূর্ণ) আনতে বাধ্য হয়। কয়লা এখন বন্দর কর্তৃক পরিবাহিত প্রাথমিক পণ্য, বন্দরটির দ্বারা কয়লা পরিবহন ২০০৮-০৯ সালে ১,০০,০০ টন থেকে কম ছিল এবং ২০১১-১২ সালে বন্দরটি কয়লা পরিবহন করে ১১.৩ মিলিয়ন টন। বন্দরটি এখন তরলীকৃত প্রাকৃতিক গ্যাস, গাড়ির পণ্যসম্ভারের রপ্তানি, ভোজ্য তেল এবং সার পরিবহন করার পরিকল্পনা করেছে। ২০১২-১৩ অর্থবছরে বন্দরটি ২১.২ মিলিয়ন টন কার্গো পরিচালনা করেছিল, যার মধ্যে তিন চতুর্থাংশই আমদানিকৃত কয়লা ছিল। ২৮ মেট্রিক টন লক্ষ্যমাত্রার বিরুদ্ধে ২০১৩-১৪ অর্থবছরে বন্দরটি ২৫.১৬ মেট্রিক টন পণ্য পরিবহন করে। বন্দরটি ২০১৪-১৫ অর্থবছরে ৬০% এর অত্যন্ত চিত্তাকর্ষক প্রবৃদ্ধি অর্জন করেছে এবং পণ্য পরিবহন আগের বছরের ২৫.১৬ মেট্রিক টন থেকে বৃদ্ধি পেয়ে হয় ৪০.৭২ মিলিয়ন টন। বন্দরটি ২০১৬-১৭ অর্থবছরে ৩৬.১১ মিলিয়ন টন পণ্য পরিবহন করেছে।


title: কৃষ্ণাপত্তনাম বন্দর

text: বন্দরটি চেন্নাই শহর থেকে ১৯০ কিলোমিটার দূরে ও নেল্লোর শহর থেকে ১৮ কিলোমিটার দূরে অবস্থিত। এই বন্দর কলকাতা- চেন্নাই রেল পথ দ্বারা যুক্ত এবং বন্দর টি ৫ নং জাতীয় সড়ক থেকে মাত্র কয়ে কিলোমিটার দূরে অবস্থিত।


title: কৃষ্ণাপত্তনাম বন্দর

text: বন্দরটি দক্ষিণ ও মধ্য অন্ধ্রপ্রদেশ, পূর্ব কর্ণাটক, উত্তর তামিলনাড়ু ও মহারাষ্ট্রের দক্ষিণ-পূর্ব অংশের পণ্য দ্রব্য আমদানি-রপ্তানি করে।


title: কৃষ্ণাপত্তনাম বন্দর

text: কৃষ্ণাপত্তনাম ইনফ্রাটেক প্রাইভেট লিমিটেড দ্বারা ১২,০০০ একর জমিতে বিশেষ অর্থনৈতিক অঞ্চল (এসইজেড) স্থাপন করা হচ্ছে বন্দরের নিকটবর্তী স্থানে এবং কেপিসিএল দ্বারা স্থাপিত হচ্ছে একটি বিশেষ উদ্দেশ্যে ব্যবহৃত যানবাহন ব্যস্থা। এসইজেড প্রকল্পে ₹৬০০০ কোটি টাকার একটি বিনিয়োগের সম্ভবনা রয়েছে এবং ৩০,০০০ সরাসরি কর্মসংস্থান সৃষ্টি করবে বলে আশা করা যায়। এসইজেড মাহিন্দ্রা প্রকৌশলী দ্বারা ডিজাইন করা হচ্ছে এবং একটি বহুমুখী-পণ্যের এসইজেড হিসাবে নির্মিত হবে।


title: নেট রান রেট

text: নেট রান রেট (এনআরআর) () ক্রিকেট খেলায় দলগত অবস্থা বিশ্লেষণ ও পর্যবেক্ষণের লক্ষ্যে ব্যবহৃত পারিসাংখ্যিক পদ্ধতিবিশেষ। সীমিত ওভারের ক্রিকেটের লীগভিত্তিক প্রতিযোগিতায় দলীয় অবস্থান নির্ধারণকল্পে এর সর্বাধিক প্রয়োগ ঘটে থাকে যা অ্যাসোসিয়েশন ফুটবলে গোল পার্থক্যের সাথে তুলনা করা যায়।


title: নেট রান রেট

text: একটি খেলায় প্রথম দল কর্তৃক ওভারপ্রতি সংগৃহীত গড় রানের বিপরীতে দ্বিতীয় দলের ওভারপ্রতি সংগৃহীত গড় রানের বিয়োজন প্রক্রিয়ায় নেট রান রেট নির্ধারিত হয়। অন্যদিকে সামগ্রিকভাবে একটি প্রতিযোগিতায় একটি দলের সংগৃহীত ওভারপ্রতি গড় রানের বিপরীতে অন্যান্য দলগুলোর সংগৃহীত ওভারপ্রতি রান সংগ্রহকে বুঝানো হয়। লক্ষ্যণীয় যে, প্রতিযোগিতার কোন একটি খেলায় ব্যবহৃত নেট রান রেটের সাথে সামগ্রীক প্রতিযোগিতার নেট রান রেট ভিন্নতর হতে পারে।


title: নেট রান রেট

text: ধনাত্মক নেট রান রেটের মাধ্যমে সামগ্রিকভাবে প্রতিপক্ষের তুলনায় দ্রুতগতিতে রান সংগ্রহ করাকে বুঝায়। অন্যদিকে, ঋণাত্মক নেট রানের মাধ্যমে শীর্ষ দলের তুলনায় ধীরগতিতে রান সংগ্রকে চিত্রিত করা হয়ে থাকে। ফলে দলগুলো যথাসম্ভব উচ্চপর্যায়ের নেট রান রেটের দিকে ধাবিত হয়।


title: নেট রান রেট

text: একটি দলের রান রেট বা ওভার প্রতি রান সম্পূর্ণ ইনিংসে সংগৃহীত রানের ওভার প্রতি গড় সংখ্যা।


title: নেট রান রেট

text: কোন দল যদি নির্ধারিত ৫০ ওভারে ২৫০ রান সংগ্রহ করে তাহলে রান রেট হবে ৫। লক্ষ্যণীয় যে, একটি ওভার ছয় বল নিয়ে গঠিত হয়। প্রত্যেক বল, এক ওভারের ১/৬ যা ক্রিকেটের পরিসংখ্যানে .১ ওভার নামে পরিচিতি ঘটানো হয়। তাই, একই রান যদি ৪৭.৫ ওভারে সংগৃহীত হতো, তাহলে রান রেট হবে ৫.২২৬।


title: ইনক্রেটিন

text: ইনক্রেটিন () বলতে কয়েকটি বিপাকীয় হরমোনকে বুঝায় যারা রক্তে গ্লুকোজের মাত্রা কমাতে ভূমিকা পালন করে। ইনক্রেটিনের কাজের পদ্ধতি হলো এরা খাওয়ার পর রক্তে গ্লুকোজের মাত্রা বেড়ে যাওয়ার পূর্বেই অগ্ন্যাশয় এর বিটা কোষ থেকে ইনসুলিন নিঃসরণ বাড়িয়ে দেয়। এরা পাকস্থলী থেকে খাবার নির্গমন গতি কমিয়ে দেয় ফলে বিভিন্ন পুষ্টিকণা শোষণ হার কমে যায় এবং খাদ্যগ্রহণ হারও কমে যায়। এরা আলফা কোষ থেকে গ্লুকাগন নিঃসরণ কমায়।


title: ইনক্রেটিন

text:
কয়েক দশকের পর্যবেক্ষণের পর বিজ্ঞানীরা বুঝতে পেরেছিলেন যে, শিরায় ইনজেকশনের মাধ্যমে গ্লুকোজ দিলে যতটুকু ইনসুলিন নিঃসরণ হয় গ্লুকোজ মুখে খাওয়ালে তার চেয়ে বহুগুণ বেশি ইনসুলিন নিঃসরণ হয়। এতে তাদের ধারণা হলো খাবার খাওয়ার পর অন্ত্র থেকে নিশ্চয় এমন একটি সংকেত তৈরি হয় যা ইনসুলিন নিঃসরণ বৃদ্ধি করে। গবেষণার পর বিজ্ঞানীরা নিশ্চিত হলেন গ্লুকাগন লাইক পেপটাইড-১ (GLP-1) ও গ্যাস্ট্রিক ইনহিবিটরি পেপটাইড(GIP) হলো সেই বস্তু যারা ইনসুলিন নিঃসরণ করে। এদের নাম দেয়া হলো ইনক্রেটিন এবং ইনসুলিন নিঃসরণে এদের প্রভাবকে বলে ইনক্রেটিন ইফেক্ট। এছাড়া বিজ্ঞানীদের পর্যবেক্ষণে আরো দেখা গেছে যে টাইপ-২ ডায়াবেটিস রোগীদের খাবার খাওয়ার পরে ইনসুলিন নিঃসরণ অনেক কম হয়। এর প্রেক্ষিতে তারা ধারণা করেন ডায়াবেটিস রোগীদের হয় ইনক্রেটিন হরমোন ক্ষরণ কমে যায় নতুবা এদের কার্যক্ষমতা কমে যায়।
আমাদের শরীরের ভিতরেই ডাইপেপ্টাইডিল পেপটাইডেজ-৪ (DPP-4) নামক একটি এনজাইম আছে যার প্রভাবে GLP-1 ও GIP উভয়ই খুব দ্রুত নিষ্ক্রিয় হয়ে যায়। GLP-1 ও GIP উভয়ই গ্লুকাগন পেপটাইড সুপারফ্যামিলির সদস্য।


title: ইনক্রেটিন

text: GLP-1 তৈরি হয় ক্ষুদ্রান্ত্র(আইলিয়াম) ও ঊর্ধ্বমুখী কোলনে(এসকল জায়গাতে L কোষ বেশি থাকে) এবং খাদ্যের সংস্পর্শ পেলে নিঃসৃত হয়। কার্বোহাইড্রেট ও স্নেহ সমৃদ্ধ খাবার এদের প্রধান উদ্দীপক তবে ফ্যাটি এসিড, অ্যামাইনো এসিড, তন্তুযুক্ত খাবার এগুলোও GLP-1 নিঃসরণে উদ্দীপনা দেয়। এদের ইনসুলিন নিঃসরণ পদ্ধতি অনেকটা গ্লুকোজ নির্ভর অর্থাৎ রক্তপ্রবাহে গ্লুকোজ বৃদ্ধি পেলে কেবল তখনি এরা ইনসুলিন নিঃসরণ করতে অগ্ন্যাশয়কে উদ্দীপনা দিবে। GLP-1 ক্ষরণ দুটি ফেজে হবে; প্রথমত খাবার খাওয়ার ৫-১৫ মিনিটের মধ্যে এবং দ্বিতীয়বার ৩০-৬০ মিনিটের মধ্যে। এটি গ্লুকাগণ নিঃসরণ কমায়। এছাড়াও GLP-1 এর আরো অনেক উপকারী প্রভাব রয়েছে যেমন: এটি পাকস্থলীর খাবার নির্গমন গতি কমিয়ে দেয় এর ফলে কার্বোহাইড্রেট শোষণ হার অনেক ধীর হয়ে যায় ফলশ্রুতিতে খাবার পর রক্তে গ্লুকোজের মাত্রা বৃদ্ধির হারও ধীর হয়ে যায়, এটা ক্ষুধাকে দমিয়ে রাখে এবং গ্যাস্ট্রিক এসিড ক্ষরণ কমায়। প্রাণীর উপর গবেষণা করে দেখা গেছে এটা অগ্ন্যাশয়ের বিটা কোষ কে পুনরুৎপাদিত হতে সাহায্য করে, অ্যাপোপটোসিস (কোষের আত্মহত্যার পদ্ধতি) হতে বাধা দেয় ফলে বিদ্যমান বিটা কোষগুলো বেঁচে থাকতে পারে। অপরদিকে GIP ক্ষুদ্রান্ত্রের উপরের দিকে(ডিওডেনাম ও জেজুনামে K কোষ থেকে, K কোষ সবচেয়ে বেশি থাকে ডিওডেনাম ও জেজুনামে, অল্প পরিমাণে থাকে আইলিয়ামে) তৈরি হয় এবং গ্লুকোজের সংস্পর্শে আসা মাত্রই ইনসুলিন নিঃসরণ কে ত্বরান্বিত করে। GLP-1 এর মত GIP বিটা কোষের বেঁচে থাকা ও এর সংখ্যা বৃদ্ধিতে সহায়তা করে।


title: ইনক্রেটিন

text: টাইপ-২ ডায়াবেটিস রোগীদের রক্তে GIP এর ঘনত্ব স্বাভাবিক থাকে অথবা কিছুটা বেড়ে যায় কিন্তু এদের ইনসুলিন নিঃসরণ ক্ষমতা লোপ পায়। অপরদিকে, GLP-1 ডায়াবেটিস রোগীদের ক্ষেত্রেও ইনসুলিন ক্ষরণ করতে পারে; এই তথ্যের উপর ভিত্তি করে ডায়াবেটিসের চিকিৎসার জন্য GLP-1 এনালগ তৈরির চেষ্টা করা হয়। কিছু দীর্ঘস্থায়ী GLP-1 এনালগ উদ্ভাবন করা হয়েছে যারা ইনসুলিন নিঃসরণ করে যেমন এক্সেনাটাইড, লিরাগ্লুটাইড, অ্যালবিগ্লুটাইড, ডুলাগ্লুটাইড, লিক্সিসেনাটাইড এগুলো ব্যবহারের জন্য অনুমোদিত হয়েছে। এদেরকে GLP-1 রিসেপ্টর অ্যাগনিস্ট বা ইনক্রেটিন মিমেটিক বলে। এর অন্যতম অসুবিধা হলো এটি অবশ্যই ত্বকের নিচে ইনজেকশনের মাধ্যমে দিতে হবে। DPP-4 ইনহিবিটর যেমন সিটাগ্লিপটিন, ভিল্ডাগ্লিপ্টিন, লিনাগ্লিপ্টিন প্রভৃতি ডায়াবেটিসের চিকিৎসায় ব্যবহার হয়। এগুলো ট্যাবলেট হিসেবে মুখে সেবনীয়। উল্লেখ্য DPP-4 এনজাইম GLP-1 and GIP কে নিষ্ক্রিয় করে। উক্ত ওষুধসমুহ DPP-4 এনজাইম কে নিবৃত করে রাখবে ফলে ইনক্রেটিন দীর্ঘসময় কাজ করতে পারবে।


title: ইনক্রেটিন

text:
১৯০২ সালে Bayliss ও Starling প্রস্তাব করেন যে অন্ত্রীয় মিউকোসাতে একটি হরমোন আছে যা অগ্ন্যাশয়ের বহিঃক্ষরা গ্রন্থির ক্ষরণ বাড়ায়। তারা এর নাম দিয়েছিলেন সিক্রেটিন।
যাহোক এই অন্ত্রীয় মিউকোসার নির্যাস টাইপ-১ ডায়াবেটিস রোগীদের খাইয়ে কোন ফল পাওয়া যায়নি। ১৯৩২ সালে La Barre ক্ষুদ্রান্ত্রের মিউকোসা থেকে নির্যাসিত একটি হরমোনের নাম ইনক্রেটিন রাখার প্রস্তাব করেন যা রক্তে গ্লুকোজের মাত্রা কমিয়েছিল। তিনি এটাকে ডায়াবেটিসের চিকিৎসায় ব্যবহারের প্রস্তাব করেন। তবে ১৯৩৯-১৯৪০ সালে Leow et al. তাদের গবেষণার উপর ভিত্তি করে ইনক্রেটিনের উপস্থিতির ব্যাপারে সন্দেহ পোষণ করেন। এরপরে প্রায় ৩০ বছর এ বিষয়ে আর গবেষণা হয়নি।


title: ইনক্রেটিন

text: ১৯৭০ সালে অন্ত্রীয় মিউকোসা থেকে GIP পৃথক করে সিকোয়েন্স করা হয়(JC Brown)। ১৯৭৩ সালে Brown and Dupre গবেষণা করে দেখেন যে GIP ইনসুলিন নিঃসরণ উদ্দীপিত করে তখন এর নাম রাখা হয় গ্লুকোজ ডিপেন্ডেন্ট ইনসুলিনোট্রপিক পেপটাইড যার পূর্বের নাম ছিল গ্যাস্ট্রিক ইনহিবিটরি পেপটাইড। যাহোক প্রাথমিক গবেষণা ডায়াবেটিসের চিকিৎসায় এর উপযোগিতা প্রতিষ্ঠা করতে ব্যর্থ হয়। ১৯৮৩ সালে G. Bell, et al. মানব প্রোগ্লুকাগন জিন ক্লোন করতে সক্ষম হয়েছিলেন এবং পরবর্তীতে এর সিকোয়েন্স বের করা হয়। যাহোক ইনসুলিনের উপর সমগ্র GLP-1 অণুর কোন প্রভাব নেই শুধু এর একটি নির্দিষ্ট সিকোয়েন্স GLP-1 (7-36) অ্যামাইড ইনসুলিন নিঃসরণ করে। এটি খুব দ্রুত DPP-4 এর মাধ্যমে নিষ্ক্রিয় হয়ে GLP-1 (9-36) পরিণত হয় যার প্লাজমা অর্ধায়ু মাত্র ১-২ মিনিট। GIP অণুও খুব দ্রুত DPP-4 এর মাধ্যমে GIP (3-42) তে পরিণত হয়ে নিষ্ক্রিয় হয়। ইনক্রেটিন


title: সমতট

text: সমতট বাংলার একটি প্রাচীন ভৌগোলিক অঞ্চল। পূর্ব ও দক্ষিণ-পূর্ব বাংলায় ব্রহ্মপুত্র নদীর মুখে বঙ্গ জনপদের প্রতিবেশী জনপদ হিসেবে ছিল সমতটের অবস্থান। এ অঞ্চলটি ছিল আর্দ্র নিম্নভূমি। চৈনিক পরিব্রাজক ইিউয়েন সাং সমতটকে কামরূপের দক্ষিণে বিস্তৃত নিম্নদেশ হিসাবে বর্ণনা করেছেন। সম্ভবত উত্তরের উচ্চ এবং উঁচু-নিচু অঞ্চলের চেয়ে এই অঞ্চলের নদী বিধৌত অঞ্চল ছিল সমতল। সেই থেকে সমতট নামটি প্রচলিত হয়েছিল বলে ধারনা করা হয়। রোমান জ্যোতির্বিদ টলেমি এ অঞ্চলকে "Souanagoura "হিসেবে উল্লেখ করেন।


title: সমতট

text: ইতিহাসবিদেরা কেউ কেউ মনে করেন, সমতট বর্তমান কুমিল্লার প্রাচীন নাম। আবার কেউ কেউ মনে করেন, কুমিলা ও নোয়াখালী অঞ্চল নিয়ে সমতট গঠিত হয়েছিল। আবার অনেকের মতে সমতট এর প্রাণকেন্দ্র ছিল 'লালমাই-ময়নামতি' এবং প্রাচীন কুমিল্লা অঞ্চলের নাম ছিল সমতট। খ্রিষ্টীয় চতুর্থ শতাব্দী থেকে (কারও কারও মতে সপ্তম শতাব্দী) দ্বাদশ শতাব্দী পর্যন্ত এই জনপদের বিস্তৃতি ছিল প্রায় ৫০০ মাইল এবং বর্তমান ভারতের ত্রিপুরা জেলা ছিল সমতটের অন্যতম অংশ।


title: সমতট

text: সপ্তম শতাব্দীতে সমতটের রাজধানী ছিল ত্রিপুরা রাজ্যের কামড়া অঞ্চলে। এক সময় এ জনপদের পশ্চিম সীমা চব্বিশ পরগনার খাড়ি পরগনা পর্যন্ত বিস্তৃত ছিল। গঙ্গা-ভাগীরথীর পূর্ব তীর থেকে শুরু করে মেঘনার মোহনা পর্যন্ত সমুদকূলবর্তী অঞ্চলকেই সম্ভবত বলা হতো সমতট। কুমিলা শহরের ১২ মাইল পশ্চিমে বড় কামতা নামক স্থানটি সাত শতকে এর রাজধানী ছিল।


title: সমতট

text: চন্দ্রবংশীয় রাজা ভবদেব কুমিল্লায় আনন্দ বিহার বা শালবন বিহার প্রতিষ্ঠা করেন। এই সময়ে বিহার এশিয়ার জ্ঞানচর্চার কেন্দ্রবিন্দুতে পরিগণিত হয়। সে সময় একে বিশ্ববিদ্যালয়ের মর্যাদা দেওয়া হয়। বিখ্যাত চৈনিক পরিব্রাজক হিউয়েন সাং আনন্দ বিহারে আসেন। তখন বিহারে চার হাজার ভিক্ষু ছিল। তিনি ময়নামতী অঞ্চলে ৩৫টি বিহার দেখতে পান।


title: সমতট

text: বর্তমান বাংলাদেশের বৃহত্তর কুমিল্লা ও বৃহত্তর নোয়াখালীর অন্তর্গত ব্রাহ্মণবাড়ীয়া, কুমিল্লা, চাঁদপুর,লক্ষ্মীপুর, নোয়াখালী ও ফেনী জেলা নিয়ে ছিলো সমতট অঞ্চল। বর্তমানেও এ অঞ্চলের সাংস্কৃতিক অভিন্নতা রয়েছে। এই অঞ্চল নিয়ে কুমিল্লা বিভাগ নামে প্রশাসনিক বিভাগ (প্রস্তাবিত). এই অঞ্চলের সাংস্কৃতিক অভিন্নতা অটুট রাখতে এবং আঞ্চলিক ঐক্য প্রতিষ্ঠায় বৃহত্তর সমতট ঐক্য সংসদ নামে সাংস্কৃতিক সংগঠনটি গুরুত্বপূর্ণ ভূমিকা পালন করছে।


title: কালা পাথার

text: কালা পাথার (নেপালি ও হিন্দি ভাষায় কালা পাথার অর্থ কালো পাথর) নেপালের হিমালয় পর্বতমালায় অবস্থিত একটি পর্বত। এটি পুমোরি পর্বতের দক্ষিণ অংশে অবস্থিত। এভারেস্ট পর্বত অঞ্চলে কালা পাথার ট্রেকিং রোমাঞ্চপ্রিয় অভিযাত্রী ও পর্বতারোহীদের নিকট বেশ জনপ্রিয়। কালা পাথারের চূড়া থেকে এভারেস্ট পর্বতের চূড়া ও এভারেস্ট বেস ক্যাম্পের দৃশ্য অবলোকন করা যায়। এভারেস্ট, নুপসে ও চাংসে পর্বতের পরিষ্কার দৃশ্য কালা পাথর থেকে দেখা যায়। এছাড়া লোটসে পর্বতের চূড়াও এখান থেকে দেখা যায়। পৃথিবীর সর্বোচ্চ ওয়েবক্যাম, মাউন্ট এভারেস্ট ওয়েবক্যাম কালা পাথারে অবস্থিত।


title: রাঙ্গামাটি মেডিকেল কলেজ

text: রাঙ্গামাটি মেডিকেল কলেজ বাংলাদেশের রাঙামাটি জেলায় অবস্থিত চিকিৎসা বিষয়ক উচ্চ শিক্ষা দানকারী একটি প্রতিষ্ঠান। সরাসরি সরকারি ব্যবস্থাপনায় পরিচালিত এই প্রতিষ্ঠানটি ২০১৪ সালে প্রতিষ্ঠিত হয়; যা বর্তমানে দেশের একটি অন্যতম প্রধান চিকিৎসাবিজ্ঞান বিষয়ক শিক্ষা প্রতিষ্ঠান। এখানে ১ বছর মেয়াদী হাতে-কলমে শিখনসহ (Internship)৷ স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৫১ জন শিক্ষার্থীকে ভর্তি করা হয়ে থাকে।


title: রাঙ্গামাটি মেডিকেল কলেজ

text: রাঙ্গামাটি জেলা সদরে এই প্রতিষ্ঠানটি অবস্থিত।


title: রাঙ্গামাটি মেডিকেল কলেজ

text: ২০১৪ সালে প্রতিষ্ঠিত এই মেডিকেল কলেজ শুরু থেকেই নানা প্রতিকূলতার সম্মুখীন হয়।স্থানীয় পাহাড়ি সংগঠন গুলোর বাধার মুখে প্রতিষ্ঠালগ্নের পর থেকে প্রথম তিন মাস এর পাঠদান স্থগিত ছিল।পরবর্তীতে ছাত্র -ছাত্রী অভিভাবকদের অান্দোলনের মুখে পুনরায় এই মেডিকেলের শিক্ষা কার্যক্রম শুরু হয়।বর্তমানে মোট চারটি ব্যাচ এই মেডিকেলে অধ্যয়নরত অাছে।


title: রাঙ্গামাটি মেডিকেল কলেজ

text: রাঙ্গামাটি জেনারেল হাসপাতাল (যেটি জেলা সদর হাসপাতাল নামে পরিচিত ) এর কার্ডিয়াক কেয়ার ইউনিট বর্তমানে এটির মুল একাডেমিক ভবন হিসেবে ব্যবহৃত হচ্ছে।খুব শিঘ্রীই "সুখী নীলগঞ্জ " এলাকায় প্রস্তাবিত নিজস্ব ক্যাম্পাস এর কাজ শুরু হবে।এছাড়া শিক্ষার্থীদের অাবাসনের জন্য বর্তমানে দুটি ছাত্রীবাস এবং তিনটি ছাত্রাবাস রয়েছে।অধ্যক্ষের এবং কলেজের অন্যান্য স্টাফদের জন্য বাংলো রয়েছে।কলেজ শিক্ষকদের যাতায়াতের জন্য মাইক্রোবাসের ব্যবস্থা রয়েছে।


title: রাঙ্গামাটি মেডিকেল কলেজ

text: অন্যান্য মেডিকেল কলেজের মতই এই কলেজে এনাটমি, ফিজিওলজি, বায়োকেমিস্ট্রি, কমিউনিটি মেডিসিন, ফরেনসিক মেডিসিন,মাইক্রোবায়োলজি সহ মেডিসিন,সার্জারি,গাইনি প্রভৃতি ক্লিনিক্যাল বিষয়াদি সংশ্লিষ্ট বিভাগ কর্তৃক পরিচালিত হয়।


title: রাঙ্গামাটি মেডিকেল কলেজ

text: রাঙামাটি মেডিকেল কলেজ বাংলাদেশের অন্যান্য মেডিকেল কলেজের মত প্রতিবছর আর.এফ.এস.টি সফর, শিক্ষা সফর,বনভোজনের আয়োজন করে থাকে।এছাড়া নিয়মিত বিতর্ক প্রতিযোগিতা, বর্ষবরণ, সাংস্কৃতিক অনুষ্ঠান প্রতিবছর আয়োজন করা হয়।২০১৬ সালে টি.আই.বি কর্তৃক অায়োজিত মুক্তমঞ্চ বিতর্ক প্রতিযোগিতায় রাঙামাটি সরকারি কলেজকে হারিয়ে বিজয়ী দল হিসেবে শিরোপা অর্জন করে।এছাড়া এই কলেজ থেকে নিয়মিত আন্তঃ বিশ্ববিদ্যালয় ফুটবল,ক্রিকেট টুর্ণামেন্টে শিক্ষার্থীরা অংশ নেয়।


title: রাঙ্গামাটি মেডিকেল কলেজ

text: দেশ বরেণ্য অনুজীব বিজ্ঞানী ডা. টিপু সুলতান বর্তমানে এর অধ্যক্ষ হিসেবে কর্মরত অাছেন।প্রতিষ্ঠা লগ্নের শুরুর দিকে এর শিক্ষক সংকট থাকলেও বর্তমানে প্রতিষ্ঠানটি সেই সংকট অনেকটাই কাটিয়ে উঠেছে।


title: দ্য গার্ল নেক্সট ডোর

text:
দ্য গার্ল নেক্সট ডোর (ইংরেজি: The Girl Next Door ) হচ্ছে ২০০৪ সালে নির্মিত একটি রোমান্টিক কমেডি চলচ্চিত্র। চলচ্চিত্রটির পরিচালক লুক গ্রীনফিল্ড এবং চলচ্চিত্ররূপ দিয়েছেন ডেভিড টি. ওয়াগনার ও ব্রেন্ট গোল্ডবার্গ । মূল সঙ্গীত পরিচালক হচ্ছেন পল হ্যাসলিঙ্গার । ছবির মূল চরিত্রে অভিনয় করেছেন এমিল হ্যারিস ও অ্যালিসা কার্টবার্ট।
হাইস্কুল গ্রাজুয়েট ম্যাথুর(এমিল হ্যারিস) পাশের বাড়ির ড্যানিয়েলকে(অ্যালিসা কার্টবার্ট) প্রথম দেখাতেই ভাল লাগে। দুজন দুজনার প্রেমে পড়ে। পরবর্তিতে ম্যাথু জানতে পারে ড্যানিয়েল একজন পর্ণস্টার।
দ্য গার্ল নেক্সট ডোর চলচ্চিত্রটি বিশ্বব্যাপী মোট $৩০,৪১১,১৮৩ ডলার আয় করে।


title: খালিদ এরগেঞ্চ

text: খালিদ এরগেঞ্চ () (জন্মঃ ৩০ এপ্রিল ১৯৭০ ইস্তাম্বুল, তুরস্ক) হলেন একজন তুরস্কের জনপ্রিয় অভিনেতা। বিশ্বব্যাপি তুমুলভাবে জনপ্রিয় হয়ে ওঠে ঐতিহাসিক ধারাবাহিক সুলতান সুলেমান-এ তিনি প্রথম সুলাইমান এর চরিত্রে অভিনয় করেন।


title: খালিদ এরগেঞ্চ

text: খালিদের মাতা আলবেনীয় বংশোদ্ভূত। তিনি অভিনেত্রী বেরগুজার কোরেলকে বিবাহ করেন এবং এই দম্পতির আলী নামের একটি পুত্র সন্তান রয়েছে। তিনি এক বিবৃতিতে বলেন যে, জেকি ডেমরিকুবুজের স্বাতন্ত্রসূচকশৈলী এবং ফারজান ওজপেটেকের আবেগঘন মুহুর্তগুলোকে পছ্ন্দ করেন।


title: ব্ল্যাক প্যান্থার পার্টি

text: দ্য ব্ল্যাক প্যান্থার পার্টি বা বিপিপি (প্রকৃত ভাবে দ্য ব্ল্যাক প্যান্থার পার্টি ফর সেলফ ডিফেন্স) একটি বিপ্লবী কৃষ্ণাঙ্গ জাতীয়তাবাদী ও সমাজতান্ত্রিক গেরিলা সংঘঠন ছিল।  ১৯৬৬ থেকে ১৯৮২ সাল পর্যন্ত মার্কিন যুক্তরাষ্ট্রে এর কার্যক্রম অব্যহত ছিল। এছাড়া আন্তর্জাতিক ভাবে ১৯৬৯ থেকে ১৯৭২ সাল পর্যন্ত আলজেরিয়াতে এ সংগঠনটি কাজ করেছিল।


title: ব্ল্যাক প্যান্থার পার্টি

text: ষাটের দশকে আমেরিকাজুড়ে কৃষ্ণাঙ্গদের উপর, শেতাঙ্গদের তীব্র বর্ণবৈষম্য ও পুলিশী বর্বরতার রুখে দাড়াতে ও নিপীড়িত মানুষদের অধিকার আদায়ের জন্য গড়ে উঠে 'ব্ল্যাক প্যান্থার পার্টি ফর সেলফ ডিফেন্স' সংক্ষেপে 'ব্ল্যাক প্যান্থার পার্টি' বা 'বিপিপি'। ১৯৬৬ সালের ১৫ অক্টোবর হুয়ে নিউটন ও ববি স্কেলের নেতৃত্বে আত্মপ্রকাশ করে।  সব ধরনের বৈষম্যের শিকার ও বিপিপির অন্য শাখাগুলোর মূল নেতা হিসেবে যোগ দেন আলবার্ট হওয়ার্ড, শেরয়েন ফোর্টে, রেগে ফোর্টে ও লিটল ববি হুটন।


title: ব্ল্যাক প্যান্থার পার্টি

text: প্রথমদিকে শুধু কৃষ্ণাঙ্গদের প্রতিরক্ষাকে ভিত্তি করে দলটি গঠিত হলেও অল্প দিনেই পুঁজিবাদ, ফ্যাসিবাদ, বর্ণবৈষম্য, সামন্ততন্ত্রের বিরুদ্ধে ও সাম্যবাদী, নারীবাদী, মাওবাদী, মার্কসবাদী-লেনিনবাদী আদর্শে রূপান্তরিত হয়। খাদ্য, বস্ত্র, বাসস্থান, শিক্ষা, ন্যায়বিচার, সম-অধিকার, শান্তিসহ মোট দশ দফা যুগান্তকারী ধারণা নিয়ে ওকল্যান্ডের একটি স্কুলে নিয়মিতভাবে দলটির কার্যক্রম পরিচালিত হতে থাকে। ১৯৬৯ সালে, দলটি বিভিন্ন সামাজিক সেবামূলক কর্মকাণ্ড পরিচালনা করে। এর মধ্যে ছিল শিশুদের জন্য বিনামূল্যে সকালের খাবার প্রদান, অসুস্থদের স্বাস্থ্যসেবা প্রদান ইত্যাদি।


title: ব্ল্যাক প্যান্থার পার্টি

text: ব্ল্যাক প্যান্থার পার্টির জনপ্রিয়তা তুঙ্গে পৌছায় ১৯৭০ সালের দিকে। মাত্র দুই বছরেই এ দলটি মার্কিন যুক্তরাষ্ট্রের বোস্টন, শিকাগো, ফিলাডেলফিয়া, নিউ ইয়র্ক, লস অ্যাঞ্জেলেস, সানফ্রান্সিসকোসহ ৬৮টি স্থানে তুমুল জনপ্রিয়তা লাভ করে। এ সময়ে দশ হাজারের বেশি কর্মী ও নেতৃত্ব গড়ে ওঠে। যা তৎকালীন ক্ষমতাসীন মহলের জন্য ভীতিকর ব্যাপার হয়ে ওঠে। ফেডারেল ব্যুরো অব ইনভেস্টিগেশন (এফবিআই) প্রধান জে. এজার হুভার দলটিকে "দেশের অভ্যন্তরীণ নিরাপত্তার জন্য সবচেয়ে বড় হুমকি" হিসেবে ঘোষণা দেয়।  এবং এর প্রেক্ষিতে কাউন্টার ইন্টেলিজেন্স প্রোগ্রাম (COINTELPRO) নামে একটি গুপ্ত পরিকল্পনা চালায় দলটিকে মানুষের কাছে খারাপ ও অকার্যকর করে তোলার উদ্দেশ্যে।  এ পরিকল্পনার অংশ হিসেবে ব্যাপক হারে ধরপাকড় ও গণমাধ্যমে অপপ্রচার চলে।  দলটিকে অবৈধ ঘোষণা করে এদের বিরুদ্ধে মাদকসহ বিভিন্ন অনৈতিক কাজে যুক্ত থাকার অভিযোগ আনা হয়। অন্যদিকে এফবিআইয়ের গুপ্তহত্যার শিকার হয় দলটির নেতা-কর্মীরা। শুধু ১৯৭০ সালেই দলটির মূল ১০ নেতাকে হত্যাসহ অগণিত কর্মীকে গুম ও বিকলাঙ্গ করে ফেলা হয়। ১৯৭২ এর দিকে দলটির কার্যক্রম শুধু ওকল্যান্ডে তাদের সদর দপ্তরে ও একটি বিদ্যালয়ে কেন্দ্রীভূত হয়ে পড়ে। সেখানে তারা স্থানীয় রাজনীতিকে প্রভাবিত করার চেষ্টা করে। সত্তরের দশক ধরে ধীরে ধীরে দলটি নিস্ক্রিয় ও স্তিমিত হয়ে পড়ে। ১৯৮০ সালে ব্ল্যাক প্যান্থার পার্টির নেতাকর্মী অবশিষ্ট ছিল মাত্র ২৭ জন।


title: ব্ল্যাক প্যান্থার পার্টি

text: ব্ল্যাক প্যান্থার পার্টির ইতিহাস বিতর্কিতই থেকে যায়। পন্ডিতেরা ব্ল্যাক প্যান্থার পার্টিকে ১৯৬০ এর দশকের সবচেয়ে প্রভাবশালী কৃষ্ণাঙ্গ আন্দোলন সংগঠন এবং স্বদেশী কৃষ্ণাঙ্গদের স্বাধীনতা সংগ্রাম ও বিশ্বব্যাপী মার্কিন সাম্রাজ্যবাদের প্রতিদ্বন্দীদের মধ্যে সবচেয়ে শক্তিশালী যোগসূত্র স্থাপনকারী হিসেবে অভিহিত করেন। আবার অনেকে দলটিকে বেপরোয়া সন্ত্রাসী সংগঠন হিসেবে উল্লেখ করে।


title: ২০০৪ দক্ষিণ এশীয় গেমস

text: ২০০৪ দক্ষিণ এশীয় গেম্‌স বা ৯ম সাফ গেম্‌স হল দক্ষিণ এশীয় গেম্‌সের ৯ম আসর যা ২৯ মার্চ থেকে ৪ এপ্রিল পাকিস্তানের ইসলামাবাদে অনুষ্ঠিত হয়। সিডিউল অনুযায়ী প্রতিযোগিতাটি ২০০১ সালে অনুষ্ঠিত হওয়ার কথা ছিল কিন্তু যুক্তরাস্ট্রে ৯/১১ হামলার কারণে তা হয়নি। এ আসরের প্রতিপাদ্য বিষয় ছিল "সীমানা ছাড়িয়ে"।


title: সাইমন কুক

text: সাইমন জেমস কুক (জন্ম: ১৫ জানুয়ারি, ১৯৭৭) অক্সফোর্ডে জন্মগ্রহণকারী বিশিষ্ট ইংরেজ ক্রিকেটার। বর্তমানে তিনি হংকং ক্রিকেট দলের প্রধান কোচের দায়িত্ব পালন করছেন। কাউন্টি ক্রিকেটে মিডলসেক্স ও কেন্টের প্রতিনিধিত্ব করেছেন তিনি। দলে তিনি মূলতঃ ডানহাতি মিডিয়াম ফাস্ট বোলিং করতেন। পাশাপাশি ডানহাতে ব্যাটিংয়েও পারদর্শিতা দেখিয়েছেন সাইমন কুক। তার ভাই অ্যাডাম মাইনর কাউন্টিজসহ অক্সফোর্ডশায়ারের পক্ষে খেলেছেন।


title: সাইমন কুক

text: অক্সফোর্ডশায়ারে অবস্থানকালে ১৯৯৬ সালে কামনরের পক্ষে খেলেন। এর এক বছর পর অ্যান্ড্রু স্ট্রসের সাথে তিনিও মিডলসেক্সের প্রতিনিধিত্ব করেন। আঘাতপ্রাপ্তির পূর্বে নিজেকে কাউন্টি চ্যাম্পিয়নশিপে শীর্ষসারির বোলার হিসেবে গড়ে তুলতে সচেষ্ট ছিলেন। ২০০৪ সালের জাতীয় লীগে ৩৯ উইকেট নিয়ে অ্যাডাম হলিউকের গড়া রেকর্ডের সমকক্ষ হন। সাত বছর মিডলসেক্স ক্লাবে খেলার পর ২০০৪ সালের শেষদিকে কেন্টের সাথে চুক্তিবদ্ধ হন তিনি। নতুন বল নিয়ে প্রায়শঃই তিনি বোলিং আক্রমণে নেতৃত্ব দিতেন। ২০০৭ সালের টুয়েন্টি২০ কাপসহ ২০০৯ সালের কাউন্টি চ্যাম্পিয়নশিপ দ্বিতীয় বিভাগের শিরোপা লাভ করে তার দল। ২০১২ সালের কাউন্টি মৌসুম শেয করার পর কাউন্টি ক্রিকেট থেকে অবসর নেন তিনি।


title: সাইমন কুক

text: খেলোয়াড় থাকা অবস্থাতেই ক্রিকেটের সর্বোচ্চ পর্যায়ে প্রশিক্ষণের সাথে যুক্ত হন। ২০১৩ সালের ইউরোপীয় টি২০ চ্যাম্পিয়নশিপের পূর্বে ফ্রান্স দলকে কোচিং দেন। হংকং দলের প্রধান কোচের দায়িত্ব লাভের পূর্বে ২০১৩ সালে একই দলের বোলিং কোচের দায়িত্ব পান। ২০১৫ সালে হংকং দলের প্রধান কোচ হিসেবে মনোনীত হন তিনি।


title: জিকা জ্বর

text: জিকা জ্বর মূলত "এডিস" জাতীয় মশার কামড়ের মাধ্যমে ছড়ায়। এটি শারীরিক সম্পর্ক এবং রক্তের মাধ্যমেও ছড়াতে পারে। এই রোগ মাতৃগর্ভে শিশুর দেহেও ছড়াতে পারে এবং মাইক্রোসেফালির সৃষ্টি হয়। যখন কোন ব্যক্তি অসুস্থ হয় তখন রোগ নির্ণয় করার উদ্দেশ্যে ভাইরাসের আরএনএ খুঁজে পাওয়ার জন্য রক্ত, মূত্র অথবা লালা পরীক্ষা করা হয়।


title: জিকা জ্বর

text: প্রতিরোধের মধ্যে রয়েছে সংক্রমিত এলাকায় মশার কামড় কমানো। প্রচেষ্টার মধ্যে আছে পোকা তাড়ানোর ঔষধ ব্যবহার, শরীরের বেশি অংশ কাপড় দিয়ে ঢেকে রাখা, মশারির ব্যবহার এবং জমে থাকা পানি সরানো কারণ সেখানে মশার বংশবৃদ্ধি হয়। কোন কার্যকরী ভ্যাকসিন নেই। ২০১৫ সালে ব্রাজিলের স্বাস্থ্য কর্মকর্তারা সুপারিশ করেন যে, মহামারীর কারণে পিতামাতাদের গর্ভধারণে বিলম্ব করতে এবং সুপারিশ করা হয় যে সব এলাকায় মহামারী ছড়িয়ে পড়েছে সেসব এলাকায় গর্ভবতী মহিলাদের ভ্রমণ না করতে। যেহেতু নির্দিষ্ট কোন চিকিৎসা নেই, প্যারাসিটামল (এ্যাসিটামিনোফেন) এই রোগে সাহায্য করতে পারে। খুবই বিরল ক্ষেত্রে হাসপাতালে ভর্তির প্রয়োজন হতে পারে।


title: জিকা জ্বর

text: যে ভাইরাস এই রোগের কারণ তা ১৯৪৭ সালে প্রথম পাওয়া যায়। ২০০৭ সালে ফেডারেটেড স্টেটস অফ মাইক্রোনেশিয়াতে মানুষের মাঝে প্রথম মহামারী নথিভুক্ত হয়। ২০১৬ সালের জানুয়ারিতে আমেরিকার বিশটি অঞ্চলে এই রোগ দেখা দেয়। আফ্রিকা, এশিয়া ও প্রশান্ত মহাসাগরীয় অঞ্চলেও এই রোগ দেখা দেয়। ২০১৫ সালে ব্রাজিলে শুরু হওয়া মহামারীর কারণে ২০১৬ সালের ফেব্রুয়ারীতে বিশ্ব স্বাস্থ্য সংস্থা বৈশ্বয়িক জনস্বাস্থ্য জরুরি অবস্থা ঘোষণা করে।


title: মেরিয়েম উজেরলি

text: মেরিয়েম উজেরলি বা মেরিয়েম উযেরলি (, ), জন্ম ১২ আগস্ট ১৯৮৩, হলেন একজন তুর্কি-জার্মান অভিনেত্রী ও মডেল যিনি ২০১২-১৩ সালের তুর্কি টিভি ধারাবাহিক মুহতেশেম ইউযিউয়েল-এ হুররেম সুলতান চরিত্রে অভিনয়ের মাধ্যমে সবার নজরে উঠে আসেন, এবং এর মাধ্যমে তিনি সমালোচকদের প্রশংসা পান ও গোল্ডেন বাটারফ্লাই পুরস্কারসহ অগণিত পুরস্কার জয় করে নেন।